open-index/open-wikipedia-markdown huggingface dataset:
廈村市關帝廟

**廈村市關帝廟**大概喺清朝乾隆年間（1760年）起，喺香港新界元朗厦村廈村市，間廟樓高兩層，兩邊出口係拱門，正門門聯：「萬古勳名垂竹帛，千秋義勇壯山河」。廟裏面存放咗咸豐戊午年（1858年）「同益店」贈送嘅「乾坤正氣」牌匾。喺2011年3月22號被評為香港二級歷史建築。

## 出面網頁
* 廈村市關帝廟
大圍侯王宮

**大圍侯王宮**喺香港新界大圍村裏面嘅侯王廟，主神供奉侯王爺（宋末名臣楊亮節），另外重有供奉車大元帥同埋廿九個開村始祖同三個對圍村有貢獻嘅英雄神位。間廟早期係雜性祠堂同村公所，大圍村侯王宮每隔十年就舉辦一次太平清醮，為大圍居民祈福，並增加當區居民嘅歸屬感，其中一次喺2017年11月舉行，打醮期間亦有杯卜緣首。

## 參考

## 出面網頁
* 大圍侯王宮
第23屆泰國眾議院選舉

**第23屆泰國眾議院選舉**響2007年12月23號舉行。

## 背景
由於泰國軍人發動政變，逼走前總理他信流亡海外，所以大選係響戒嚴時期舉行。

## 候選人
### 人民力量黨
曼谷前市長沙馬帶領他信嘅泰愛泰黨成員，組成「人民力量黨」。

### 民主黨
四十三歲嘅民主黨黨魁阿披實響英國出世、讀書，廿七歲響選舉贏出做泰國國會議員，深受曼谷中產階級歡迎。

## 過程
投票時間從當地朝早八點到晏晝六點，凌晨之前有初步結果。超過五千個候選人去爭四百八十席，單一政黨要攞到過半議席，先有機會組成政府。

## 分析
### 選前
曼谷朱拉隆功大學政治學教授烏克利斯認為，「呢場唔係正常嘅選舉，今屆選舉有來自軍方嘅壓力。選前冇政策傾，唯一嘅議題就係你鍾唔鍾意他信。」人民力量黨攞到幾多席會影響到未來泰國政局。如果攞到壓倒性席數贏出又或者攞到二百席，軍方會出動防止再有政變；攞唔到二百席，人民力量黨可能就要同民主黨組成聯合政府，軍政府同外資就希望出現呢種情況。不過，分析預料人民力量黨今次會贏出大選。

至於民主黨阿披實由於唔理中下階層，就算贏出，都冇能力整合咁多個政黨，重俾對手沙馬叫佢做「生芒果」。

## 攷

23
類:2007年選舉
苗30

**苗30**係臺灣苗栗縣嘅鄉道，即係**聯大路**，係國立聯合大學嘅二坪山校區同埋八甲校區嘅連接路。

由台13苗栗縣苗栗市恭敬里路段，去到國立聯合大學八甲校區校門口，全長2.643km，含兩端共四個有紅綠燈嘅路口，全線限速40km/h。

## 里程

類:苗栗縣鄉道
林兆鑫

**林兆鑫**教授（，）係香港醫生。佢做過香港大學李嘉誠醫學院院長，以及香港前行政長官董建華嘅家庭醫生。

## 犯罪同坐監
2008年5月23號，廉政公署落案起訴林兆鑫33項欺詐同盜竊罪，指佢涉嫌喺2003年至2006年出任港大醫學院院長期間，處理超過20位瑪麗醫院私家症病人嘅醫療費用時涉嫌欺詐，以及盜竊3名捐款人嘅捐款，涉及款項超過400萬港幣，並加控一項「身為公職人員行為失當」罪名。案件喺2008年6月喺區域法院提訊，法官將案件押後至2008年9月9號再提訊，期間林繼續獲准以30萬港幣保釋。

2009年9月1號，林喺區域法院承認1項身為公職人員行為失當，侵吞380萬元病人贈予港大嘅捐款，並詐騙12名喺瑪麗醫院接受佢診治嘅私家症病人啲醫療費用。佢喺2009年9月3號被判入獄25個月。 2010年8月，佢坐咗11個月之後，申請咗「釋前就業計劃」，提早放監。

2011年7月14號，林俾香港醫務委員會判處即時停牌9個月。

## 學歷
* 聖若瑟書院畢業（1962年）
* 香港大學醫學院內外全科醫學士（1967年）
* 香港大學醫學博士（1975年）
* 英國愛丁堡皇家內科醫學院榮授院士（1980年）

## 學術成就
林兆鑫係腸胃科嘅國際權威，喺有關消滅幽門螺旋菌對預防胃癌及胃潰瘍方面嘅研究頗有成就。

## 榮譽
* 英帝國官佐勳章（1997年）
* Bockus獎章（2002年）
* 中國科學院院士香港初步候選人（2003年）
* 「明德教授席」嘅專家之一（2005年）

## 參考

*
太空卡

**太空卡**係冇用身份信息登記嘅SIM卡。因為佢冇身份信息登記，所以唔容易俾人憑張卡同個電話嘅使用紀錄追踪到個電話嘅用戶。

有啲國家同地區會要求所有Sim卡用戶都要做實名登記，禁止太空卡流通。
大吉利車隊

**大吉利車隊**係廣州電台節目，內容多數係以搞笑風格針砭時事。後來仲有改成動畫片同漫畫書。
亞瀝酒

**亞瀝酒**，酒一種，蒸餾出來。見於印度同南洋。隻酒用棕、葵之類花蜜，蔗造嘅糖蜜，同埋米，釀造而成。唔同地方，取材亦唔同。咁樣，酒味各異，烈度亦唔同。舊日主要有三處出，八打威、果亞同哥林堡。八達城出最勁，糖蜜六十二份，棕酒三份，米三十五份，蒸造而成。

## 名
名翻自**arrack**。亦可以串**arak**、**rack**、**rak**。

出自阿剌伯話 arak al-tamr，海枣造酒。عرق araq，汗。

## 造法
米煲先，攤凍，放酵餅，放入籮壓，之後放入桶，放八日。嗰陣有酒，酒拎來蒸餾。放糖蜜，放棕酒，再發酵多七日。發酵完，要蒸一次、兩次、三次，視乎要幾烈。純嘅似威士己，色同味都似。

哥林堡興用椰子花。

## 質地
果亞制甜啲，甜過爪哇。

## 病
亞瀝酒都幾烈下，土人飲多出病。加上滲入雜質，如荜澄茄同大麻籽，就更加嚴重。
龍圃花園

**龍圃花園**，或叫做**龍圃別墅**同**龍圃**，係香港一座具有特色同歷史價值嘅私人大宅，喺香港新界深井青龍頭青山公路32-42號，喺1940年代起，佔地大約8.5公頃。喺2006年被評為香港二級歷史建築，2011年10月24號確定評級。

大宅係有「西餅皇后」之稱嘅李曾超羣嘅已故老爺李耀祥所起，為咗慶祝李耀祥夫婦結婚50週年紀念，特登邀請首名喺美國賓夕凡尼亞大學留學嘅華人建築師朱彬設計。建築結合咗中西文化嘅特色，重有依山而起嘅亭台樓閣，造成一個獨特嘅園景。景致方面，大宅可遠望龍鼓水道同青馬大橋嘅景色。

1960年代到1980年代，龍圃曾經長期開放畀公眾同遊客參觀。而1974年占士邦電影《鐵金剛大戰金槍客》，同埋李小龍電影《龍爭虎鬥》都係喺度取景。

2006年，李耀祥部份後人打算將大宅賣畀地產發展商重建，惹來公眾關注，最終都放棄咗呢個計劃。

## 出面網頁
* 中式私家花園「龍圃」-荃灣
高田街

**高田街**（）係中國廣東廣州嘅南北走向馬路，喺白雲區棠溪同新市之間，北邊從三元里大道開始，一直向南去到崗貝路。
## 概要
全長430m，闊13米，雙向2車道。
## 史
條路喺1999年之前係條掘頭路兼專門畀附近啲小區同工廠出入嘅唯一道路。1990年代尾由於越嚟越多人住棠溪同新市一帶，令當地交通打嗮蛇餅。後嚟2004年開發棠溪地區周邊路網時，將呢條掘頭路打通兼向南延長到崗貝路嗰頭。

## 經過嘅道路
條路順序從北到南排，**加粗**嘅字係主幹道：
* **[[三元里大道]]**、（橋頂經過，冇匝道落去）
* 崗貝路
金谷路

**金谷路**可以係：
;廣東
*金谷路 (廣州)：喺廣州花都區。
*金谷路 (汕頭)：喺汕頭龍湖區。
;廣西
*金谷路 (鬱林)：喺鬱林鬱州區。
金谷路 (廣州)

**金谷路**（）係中國廣東廣州嘅南北走向主幹道，喺花都區花東到七星村範圍，南邊從花都大道開始，一直向北去到七星村入面。

佢亦係出入街北高速公路——金谷站嘅其一主要道路。

## 概要
全長5.6km，闊45米，雙向6車道。

## 經過嘅道路
條路順序從南到北排，**加粗**嘅字係主幹道：
* ***'
* [[啟東路 (廣州)|啟東路]]
* [[花北路]]
* 先科一路
* 先科二路
* ***'
* 金港路
Mouse on the Keys

**Mouse on the Keys**係一隊嚟自日本東京嘅後搖滾樂隊，佢哋嘅音樂混合咗爵士樂嘅元素。

## 歷史
喺2007年，Mouse on the Keys發行第一張細碟「Sezession」，然後喺2009年發行第一張大碟「An Anxious Object」。2012年，發行第二張大碟「Machinic Phylum」；2015年，發行第三張大碟「The Flowers of Romance」。2016年，同日本數學搖滾樂隊Lite合作，出咗張專輯。同年，出咗現場專輯「Live at Red Bull Studios Tokyo」。2017年，發行細碟「Out Of Body」。2021年5月1號，清田敦離團。2022年，白枝匠充作為新成員加入。

## 專輯
### 大碟
*An Anxious Object（2009年，Machu Picchu Industries）
*Machinic Phylum（2012年，Machu Picchu Industries）
*The Flowers of Romance（2015年，Mule Musiq）
*tres（2018年，Topshelf）

### 細碟
*Sezession（2007年，Machu Picchu Industries）
*Out of Body（2017年，Topshelf）
*Arche（2020年，Topshelf）

### 單曲
* "The Beginnings" / "The Prophecy" - Digital（2017年，fractrec）
* "Stars Down" - Digital / 7inch（2018年，fractrec）

* Circle（2019年，fractrec）
* Mind（2019年，fractrec）
* The Dawn（2022年，fractrec）

### 現場專輯
*Live at the Red Bull Studios Tokyo（2016年，自己出）

### 合作專輯
* Split（2016年，with LITE）

## 攷
龍田書室

**龍田書室**喺香港元朗十八鄉龍田村，係黃氏家族喺1926年起，係龍田村唯一嘅書室，畀附近鄉村嘅子弟提供教育。每個新生入讀時都必須向書室裏面嘅孔子像叩拜。1941年日佔時期，書室就被迫關閉。戰後曾經喺書室旁邊開辦文基公立學校，龍田書室就改做住宅（1984年），而家已經空置。書室喺2009年12月26號被評為香港二級歷史建築。牆上提有李白之春夜宴桃李園序。

## 出面網頁
* 跑遊元朗十八鄉-馬田村 龍田村

類:十八鄉
托爾

**托爾**（）係北歐神話嘅**雷神**，管戰爭同農業。

法羅群島首府雷神港（）跟佢改名，星期四嘅英文名開頭嘅  亦都係指佢。

## 睇埋
*雷神奇俠
海龍王

，簡稱**龍王**，係道教同佛教嘅神，管海洋同天氣。海龍王有四位：東海龍王、南海龍王、西海龍王同北海龍王。

文學作品《封神演義》同《西遊記》都有提過海龍王。

## 睇埋
*龍宮
*惡龍
龍王

**龍王**可以係：
*海龍王，道教同佛教嘅神
*龍王 (孖寶兄弟)，遊戲《孖寶兄弟》嘅角色
*颱風龍王，西太平洋熱帶氣旋名
*不丹國王嘅尊號
龍王 (孖寶兄弟)

**龍王**（；日本叫**クッパ**，Koopa），又叫**大魔王**，係日本遊戲《孖寶兄弟》嘅角色，個樣似一隻惡龍，係遊戲主角要打嘅「大佬」。

## 睇埋
*惡龍
航行者1號

**航行者1號**（**Voyager 1**）係美國太空總署嘅一隻太空探測器，喺1977年9月5號發射，而家已經去到太陽系嘅邊皮，係有史以嚟距離地球最遠嘅人造物體。

## 發射同探索

航行者1號喺1977年9月5號喺佛羅里達州嘅由發射。雖然佢比航行者2號遲兩星期發射，但因為用咗較短嘅軌道令佢比航行者2號更快去到木星同土星。

航行者1號喺1979年1月開始影木星，並喺1979年3月5號最近木星，離木星中心大約349,000公里。由於越近木星啲相解像度就越高，所以大部分對木星同佢附近嘅嘢都係喺最近木星嗰48個鐘來進行觀察。1979年4月，航行者1號完成咗對木星系統嘅觀察。佢喺木衛一上面發現咗一啲火山活動，係人類第一次喺太陽系另一個天體上面睇倒活火山。

隨後，航行者1號利用木星重力助推前往土星。佢喺1980年11月12號最近土星，離土星雲頂124,000公里。航行者1號探測咗土星環入面嘅複雜結構，研究咗土星同土衛六嘅大氣。航行者1號發現土星上層大氣入面有7%係氦氣，而其他幾乎都係氫。

之後，航行者1號飛向土星最大嘅衛星土衛六，嗰陣啲人已經知佢有大氣層，先鋒11號喺1979年影嘅相睇到土衛六嘅大氣係豐富又複雜嘅，噉增加咗啲人嘅興趣。航行者1號喺飛越土星系統嗰陣飛越土衛六，並接近到6,400公里入面。佢探測咗土衛六嘅大氣成份、密度同壓力。仲測量咗泰坦嘅質量。濃霧令航行者1號無法對泰坦嘅地表進行目視觀察，但對大氣成份、密度同壓力嘅觀察令啲人推測泰坦表面可能有液態碳氫化合物湖。

因為觀測土衛六被認為係好重要，所以為航行者1號調校嘅軌道係畀佢最好噉飛越土衛六，因為靠近土衛六，令航行者1號飛過土星下方並離開咗黃道，結束咗佢嘅行星科學任務。如果航行者1號失敗或去唔倒土衛六，航行者2號嘅軌道就會被改成飛倒土衛六並停止訪問天王星同海王星。航行者1號發射嘅軌道唔畀佢去天王星或海王星，但可能可以改成由土星去冥王星，並喺1986年抵達。

### 星際探索

1990年2月14號，航行者1號影咗第一張由太陽系外部影嘅太陽系「全家福」。無耐，佢嘅攝像頭被停用來節省其他設備嘅能源同電腦資源。

1998年2月17號，航行者1號去到離太陽69天文單位嘅地方，並超過先鋒10號成為離地球最遠嘅航天器。佢以大約17公里/秒嘅速度離開太陽系。

約翰霍普金斯大學嘅科學家認為航行者1號喺2003年2月入咗終端震波，但有其他科學家表示懷疑，並喺2003年11月6號嘅《自然》雜誌上面討論。

2005年5月，NASA一份新聞稿話航行者1號入咗日鞘，估計係喺2004年12月15號入嘅，離太陽94天文單位。

## 睇埋
*航行者計劃
*航行者2號

## 參考
航行者2號

**航行者2號**（**Voyager 2**）係美國太空總署嘅一隻太空探測器，喺1977年8月20號發射，佢飛過天王星同海王星左近，所以佢行得比同型號嘅航行者1號慢。

## 發射同探索

航行者2號喺1977年8月20號喺佛羅里達州嘅由/發射。

喺1979年7月9號，航行者2號最接近木星，離行星雲頂大約570,000公里。佢呢次探測影咗木星同佢衛星嘅影像，仲發現咗三粒新木星衛星同證實咗航行者1號對木衞一活躍火山活動嘅探測。

1981年8月26號，航行者2號最近土星，探測咗土星嘅高層大氣。

1986年1月24號，航行者2號最近天王星，入咗離天王星雲層81,500公里嘅地方。佢發現咗十一粒天王星嘅衛星，研究咗天王星嘅大氣層同天王星環系統，並發現咗兩個天王星環。

航行者2號喺1989年8月25號最近海王星。佢以大約40,000公里嘅距離飛越海衛一。佢發現咗海王星環同六個新海王星衛星。佢仲發現咗大黑班，而根據哈勃太空望遠鏡嘅觀察，佢已經唔見咗。

去完海王星之後，佢就完成咗探索太陽系行星嘅任務，並被認為開始進行星際任務。

## 現況
航行者2號而家以每秒160位元組嘅速度將數據傳去地球。

2010年4月22號，航行者2號遇到科學數據格式問題，不過已經喺5月23號修復咗。

2012年11月7號，航行者2號離太陽100天文單位，係第三部去到呢個距離嘅人造物體。

2023年7月18號，航行者2號超越咗先鋒10號並成為離地球第二遠嘅人造衛星。

2023年7月21號，NASA宣佈因為一啲錯誤嘅指令無意中令航行者2號嘅天線偏離地球2度，令航行者2號暫時無法接收命令或者將數據傳去地球。但因為航行者2號會每年多次重置天線嘅方向，而下一次喺10月15號，所以通訊將會喺10月15號恢復。喺8月4號，由坎培拉發射嘅信號成功令航行者2號重新將天線指向地球，令NASA同航行者2號恢復通訊。

## 睇埋
*航行者計劃
*航行者1號

## 參考
特拉華河

**特拉華河**（**Delaware River**）係美國東部一條河，起源自紐約州，最後喺特拉華州流入大西洋，全長484公里。
硫化氫

**硫化氫**係種無機化合物，化學式H2S，特徵係有埐臭雞蛋味，易溶於水成為氫硫酸。
第22屆泰國眾議院選舉

**第22屆泰國眾議院選舉**響2006年4月2號舉行。

## 背景
選前幾個月，有人搞集會抗議他信政權貪污，濫用職權，因為他信屋企人將家族成立嘅公司以免稅方式賣出。他信為咗平息呢場集會，決定提前三年舉行大選，但係反對黨就抵制呢場選舉。

## 分析
他信帶領嘅泰愛泰黨預計會輕鬆贏出。不過，抗議他信嘅人話，唔理投票結果係點，佢哋都會繼續努力，迫到他信落台為止。

## 攷

22
類:2006年選舉
模擬訊號

**模擬訊號**（ | ，當中  可以粵化做）係喺時域上數學形式係連續函數嘅訊號，同數碼訊號相對，訊號處理技術比較簡單，但就好易畀雜訊影響到。

## 概念

一個模擬訊號數值係連續（continuous）嘅，即係話搵是但兩個可能數值，嗰兩個數值之間都實會有一啲可能數值（小數點後嘅位理論上可以無限加）－即係同某啲物理量「相模擬」（**analog**ous）。模擬訊號係相對於數碼訊號嘅做法。

舉個例說明，想像一部遊戲機嘅控制器：喺一個典型嘅廿一世紀初遊戲控制器上面，個控制器會有若干個掣同若干碌搖桿；個控制器會以某啲方式接駁住部遊戲機，係噉傳訊號去部機嗰度，話俾部機知玩家「撳咗邊個掣」；一個掣所傳嘅訊號係數碼訊號－一個掣傳嘅訊號得嗰兩可能數值，**撳咗**（1）同**冇撳**（0）；相比之下，一碌搖桿所傳嘅就係模擬訊號－是但攞碌搖桿嚟睇，設 x 同 y 做碌搖桿嘅坐標，理論上，x 同 y 嘅數值可以喺小數點後有幾多個位都得嘅，碌搖桿傳嘅電訊號「模擬」咗碌搖桿嘅位置。然後個遊戲程式就可以跟呢樣資訊嚟行事，例如（以下係簡化嘅虛擬碼）：
  **if** 玩家撳咗對應「跳」嗰個掣，
    玩家角色以 **z** 咁多嘅速度向上郁；
  玩家角色沿 X 軸嘅速度 += x
  玩家角色沿 Y 軸嘅速度 += y

同數碼訊號比起嚟，模擬訊號有好有唔好：原則上，一個模擬訊號有無限個可能數值（1, 1.001, 1.0001, 1.00001...），喺一個完美－冇雜音呢啲噉嘅撈絞嘢－嘅世界當中，一個個別嘅模擬訊號可以傳極大量嘅資訊，而一個個別數碼訊號因為可能數值有限，所以傳到嘅資訊量都有限；不過現實係唔完美嘅，一個訊號嘅物理數值實會因為干擾等嘅原因而走樣，所以一個模擬訊號基本上實係唔完全準嘅－呢點搞到模擬訊號唔能夠用於某啲（要求極高準確性嘅）醫療或者科研用途。

## 睇埋
*數碼訊號
*模擬電視
*類比搖杆
*原型理論

## 註釋

## 攷
數碼訊號

**數碼訊號**（ | ）係用離散空間表達嘅訊號，即係用二進制去表達，同模擬訊號相對，訊號比較難畀雜訊影響到，但處理技術就比較複雜。

## 概論

數碼訊號喺廿一世紀嘅數碼電腦同各種電子架生當中好常用：呢啲機械會傳一串串由**有電**（1）同**冇電**（0）組成嘅訊號（好似下圖噉），並且用呢一串串嘅數值表示一啲資訊，簡單講就係唔同嘅 1-0 組成代表唔同嘅符號，當中「符號」包括咗羅馬字母同數字呀噉（詳情可以睇吓 ASCII）；另一方面，亦都有啲數碼訊號做法係有三個或者以上嘅可能數值嘅。

## 好處

數碼訊號之所咁常見，係因為呢種訊號有好多好處。數碼訊號其中一個最大嘅好處就係相對冇咁易受雜音影響－喺現實世界，一個訊號喺傳送嘅中途梗會或多或少噉受到干擾，跟住會走少少樣：
*如果個訊號係 analog 嘅，個訊號嘅準確性實會受影響；
*相比之下，如果嗰個訊號係數碼訊號嘅話，個系統嘅設計者可以（例如）事先設定好部收訊號用嘅機械，叫部機跟「如果電壓值細過 V_t，就當個訊號係 0」同「如果電壓值大過 V_t，就當個訊號係 1」噉嘅規律行事；假想傳訊號嗰一刻，個訊號嘅可能數值分別係 V_0 同 V_1；理論上，如果 |V_t - V_0| 同 |V_t - V_1| 呢個數值夠大，就算接收到嗰個訊號受干擾走咗樣，最後得到嘅資訊都唔受影響。
好似係下圖噉，下圖 Y 軸表示收到嗰吓訊號嘅電壓值。喺現實世界，訊號實會受到干擾，所以實際收到個訊號近乎冇可能會完全等如一個特定數值。

數碼訊號可以由模擬訊號轉化而成：舉個例，家陣有部機，佢喺每個時間點會收一個數值係連續（可以係小數點後 n 個位）嘅電壓作為輸入，而輸出就係一串**二元**（binary）嘅數碼訊號（數值一係 1 一係 0），每 16 個訊號係一個二進制數字，代表一個時間點嘅輸入電壓值，例如如果輸出係 **0000 0001 0010 0010**，就代表輸入電壓值係 290 V－290 喺二進制入面係「1 0010 0010」。事實上，呢種做法喺現代電子工程當中極之常見，例如遊戲機嘅遊戲搖桿都用咗呢種做法。

## 睇埋
*數碼電路
*數碼電腦
*數碼電視
*電子工程

## 攷
令吉

**令吉**（**RM**），全名**馬來西亞令吉**（代碼：**MYR**），俗稱**馬來西亞幣**（**馬幣**），係馬來西亞嘅法定流通貨幣，由馬來西亞國家銀行發行。呢隻貨幣喺1967年開始發行，初頭叫**馬來西亞元**（Malaysian dollar），1975年改叫「Ringgit」，漢文譯**零吉**，到2004年改用**令吉**呢個名。

## 簡介
**令吉**係由馬來語「ringgit」翻譯過嚟，馬來語中嘅ringgit源自「齒輪」（），由於以前西班牙銀幣喺東南亞一帶好流行，而西班牙銀幣嘅周邊又有齒型，因而得名。另外一個講法係，「ringgit」一詞嚟自閩南語讀音「龍銀」。

1975年8月，馬來西亞政府正式規定貨幣名叫ringgit，當時中文譯做「零吉」。1975年8月前，國際間都以「元」（dollar）同「分」（cent）嚟稱呼馬來西亞貨幣。

1990年，馬來西亞政府規定，馬來西亞貨幣符號係「RM」，取代之前嘅「M$」。

馬來西亞對本身貨幣嘅漢語官方名喺2004年前係**零吉**。2004年後，由隸屬馬來西亞教育部嘅馬來西亞華語規範理事會（**語範**）規定，改名做**令吉**。零吉改為令吉嘅主要原因係因為「零吉」中嘅「零」喺書寫時會產生混亂。


* 例子：
** 「2000零吉」如果全文用漢字書寫，會係「貳零零零零吉」，由此產生混亂。


另一種講法係，零吉可以解釋做「無吉」，所以希望改個好意頭嘅名。2004年之後，馬來西亞華語規範理事會規定全國以後用「令吉」嚟稱呼馬來西亞貨幣。馬來西亞各個媒體、教科書、有漢語嘅官方文件、銀行等，都一律開始用呢個詞。語範理事會亦將新名稱傳達畀使用漢語嘅各國駐馬大使館。喺修改過程中，有唔少人建議改名做「靈吉」，但係呢一個建議始終無被語範理事會接受，而造成一啲人對語範理事會不滿。

## 單位同分類
馬來西亞貨幣以仙（Sen）為最小單位，100個仙等於1令吉。

* 紙幣分類：
** 1000令吉鈔票（已經停止使用同印制）
** 500令吉鈔票（已經停止使用同印制）
** 100令吉鈔票
** 50令吉鈔票
** 20令吉鈔票（第三系列紙鈔無20令吉鈔票，第四系列重新發行全新20令吉鈔票）
** 10令吉鈔票
** 5令吉鈔票
** 2令吉鈔票（第三系列發行，已經停止印制，雖然可以繼續用，但好少人會用；第四系列無2令吉鈔票）
** 1令吉鈔票

* 金屬硬幣分類：
** 1令吉硬幣（已經停止使用同鑄造）
** 50仙硬幣
** 20仙硬幣
** 10仙硬幣
** 5仙硬幣
** 1仙硬幣（已經停止使用同鑄造）

1998年，馬來西亞舉辦英聯邦運動會，為咗紀念呢次運動會，馬來西亞國家銀行出版50令吉嘅膠銀紙。2004年，馬來西亞國家銀行喺新印制嘅10令吉鈔票上加強咗保安措施。2004年尾，馬來西亞國家銀行將5令吉鈔票嘅材料換成塑膠。2004年末同埋2005年初，馬來西亞市面上出現1仙硬幣短缺嘅情況。2005年12月喺馬來西亞國家銀行宣佈下，1令吉硬幣已喺2005年12月7號開始停用。2007年，為慶祝馬來西亞獨立50周年，馬來西亞銀行正式推出新版50令吉（限量50周年版），但係喺2010年，馬來西亞先至正式推出普通版50令吉。2008年4月1號，馬來西亞採取湊整機制，1仙硬幣停止鑄造，但仍然用得。喺2012年初，馬來西亞國家銀行推出新令吉銀紙同硬幣。

## 歷史匯率

## 硬幣
### 第一版硬幣（1967年）

* 5令吉，佢係為紀念爭取馬來西亞脫離英國統治同獨立嘅靈魂人物之一，即係馬來西亞國父暨第一任首相東姑阿都拉曼。

### 第二版硬幣（1989年）
第二版馬來西亞令吉硬幣嘅背面共同性質：背面顯示幣值上側，都出現馬來西亞國花大紅花。2005年12月7號，1令吉硬幣正式停止鑄造，並且退出市場。呢項決定係因為統一方面出咗問題（第二版硬幣中1令吉硬幣有兩種唔同嘅版本）以及市場上出現好多假嘢。

### 第三版硬幣（2012年）
第三版硬幣係喺2011年7月25號宣佈即將推出。2012年初，隨住紀念幣推出，第三版硬幣開始發行。第三版硬幣具有一個「顯耀嘅馬來西亞」主題，從馬來西亞動植物嘅圖案，以及從唔同文化得出嘅啟發，以「反映馬來西亞民族嘅多樣性同豐富性理念」。

## 銀紙
### 第一版銀紙（1967年）
馬來西亞國家銀行喺1967年6月正式印制1蚊、5蚊、10蚊、50蚊同100蚊銀紙。1968年正式印制1000蚊大鈔。

### 第二版銀紙（1982年）
馬來西亞國家銀行喺1982年第2度印制新版本銀紙，呢次有1、5、10、20、50、100、500同1000令吉。1989年，馬來西亞國家銀行打造1令吉硬幣，並全面取代1令吉紙幣嘅印制，但之後又取消使用銀幣，用紙幣取代。

1996年，馬來西亞國家銀行再次印制新版鈔票，今次以2020年宏願做主題。印刷嘅鈔票有1、5、10、50同100。

### 第三版銀紙（1996年）

### 第四版銀紙（2012年）
2011年，馬來西亞國家銀行發佈新聞打算發行新設計以取代已經通行15年嘅銀紙。新設計已經喺2012年7月16號開始流通。

## 參考

## 註
宇宙常數

**宇宙常數**（**Cosmological constant**，符號：**Λ**），或者叫**宇宙學常數**，係由德國物理學家愛因斯坦提出嘅一個常數，喺廣義相對論入面嘅愛因斯坦重力場方程式度出現。
## 睇埋
*暗能量
達仁書室

**達仁書室**又叫**樹德堂**，喺香港元朗屏山山下村226號，大概喺1910年代為咗紀念張容穩而起。張祝平被視為張氏嘅開基祖，而張景宋曾經被邀請喺書室教學。此外，書室亦都係達仁一房嘅家祠。喺2009年12月18號被評為香港二級歷史建築。
嶺梅莊

**嶺梅莊**喺香港新界元朗八鄉水盞田110號，呢間獨立客家建築係由廣東梅縣一個工匠喺1931-1932年起成。樓房用咗典型嘅二堂二横嘅結構，四面環山，面向半圓池塘，形成一流嘅風水格局。嶺梅莊嘅建築風格同四周佈局，同梅縣嘅房屋大致相同。羅氏五代都一路喺嶺梅莊居住，從未搬過。

嶺梅莊喺1985年被評為香港二級歷史建築，2009年12月18號確定評級。

## 出面網頁
* 嶺梅莊
國茂鄧公祠

**國茂鄧公祠**又叫**三餘堂**，係香港一幢鄧氏祠堂，係二進式青磚傳統祠堂建築。佢喺新界元朗八鄉水流田56號，係由鄧氏三兄弟鄧球光、鄧璟光同鄧琼光喺1907年夾錢起嘅，用嚟紀念佢哋阿爸鄧氏17世祖鄧國茂。喺1985年被評為香港二級歷史建築，2010年8月31號確定評級。

## 出面網頁
* 跑遊元朗八鄉-水流田
俊芳程公祠

**俊芳程公祠**喺香港新界元朗十八鄉水蕉新村9號，喺1940年代由俊芳祖嘅後人起，祠堂門聯用「俊、芳」鶴頂格局寫住：「俊傑承先祖，芳徹啟後人」，意思係家族承前繼後，表現出飲水思源嘅美德，直到而家，芳程祖嘅後人已延續到第七代。而家程氏族人仍然維持喺宗祠裏面舉行紅白事嘅儀式，例如傳統結婚上頭同男丁辭世嘅靈位上位儀式。喺2010年8月31號被評為香港二級歷史建築。

## 出面網頁
* 水蕉新村 俊芳程公祠

類:十八鄉
兒茶樹

**兒茶**（；拉丁學名：**'），[[草木]]一種，[[樹]]類，即**兒茶樹**。佢[[木]]心製出嘅[[兒茶]]，又叫[[孩兒茶]]，似[[泥]]，可以做[[藥]]。舊時出產地以外，並唔知係木做出來，以為泥。

兒茶，[[喬木]]，木帶刺，可以生得到十五米。佢啲葉花樹身，同[[合金歡]]類好似，[[生物學]]上，長久以來歸入[[合金歡屬]]，拉丁學名Acacia。近年發覺只係類似[[演化]]，合金歡屬拆散幾份，新開[[兒茶屬]]，拉丁學名Senegalia，都歸[[豆科]]。舊拉丁學名**Acacia catechu**，新學名，**Senegalia catechu'''。

兒茶樹身好多單寧酸，樹身殺蟲防衞。依種特質，就用來製藥，木心造成兒茶。大元大明書中，都叫孩兒茶，又有番名烏爹泥、烏疊泥。止血消炎特別好。

印度、南洋、中國南方都有。

荳可以食，蛋白質豐富。花粉花蜜多，為蜜蜂所好。木做得柴，做得炭，做得傢俬。枝切細又可以餵牛羊。

## 名
唐名本名孩兒茶，原因唔清楚。拉丁學名catechu，出自馬孻話kachu。

## 形
喬木，落葉，一般六到十三米。樹皮啡色，裂開條紋薄片。小枝外被短柔毛。二回羽狀複葉，互生，長六到十二厘米。托葉之下，有對勾剌，扁平、啡色。葉羽片，十到三十對。小葉二十到五十對，線形，葉緣被疏毛。

總狀花序腋生，四到八月間，開淡黃花或白花。莢菓帶狀，扁而薄。種子三到十粒。菓期九月到下年一月。

## 相

## 連出去
* 兒茶 Ercha 中藥材圖像數據庫 (香港浸會大學中醫藥學院)

類:落葉植物
類:喬木
類:木材
類:蜜源植物
類:飼料
類:菜
吳大江

**吳大江**（，），係中樂音樂家。佢喺廣東海豐出世。佢老婆係水文君，箏演奏家。

## 生平
吳大江細個嗰時喺屋企有機會接觸中、西音樂，從此奠定穩固嘅音樂基礎。

1960年代，吳偷渡到香港，試過住寮屋，賣血，經介紹喺酒樓夜總會樂隊演出，又為電影配樂。1974年移民星加坡，出任人民協會華樂團指揮。1977年，香港中樂團公開招聘職業樂師，吳大江受聘成為創團音樂總監同指揮。期間佢著手將香港中樂團改成職業樂團，措施包括招聘樂師，定期練習，安排樂團到海外演出，並且制訂樂團座位標準。佢又實施委約創作制度，以合約形式邀請作曲家創作新曲，中樂新曲數量從此大增。1985年5月，佢約滿後離職。1985年6月，吳大江嘅音樂總監合約約滿，當時嘅市政局唔續約，改為聘請吳大江出任「首席指揮」，吳大江撕毀首席指揮合約。

1986年，吳去咗台灣，出任臺北市立國樂團指揮，一年後卸任。吳從此定居台灣，一直鬱鬱不得志。

吳為近百齣香港及台灣電影作曲同配樂，並屢獲獎項。

2001年9月4號，吳大江喺台灣台北過身，年僅58歲。

## 《吳大江傳》
前香港中樂團成員鄭學仁，曾經跟吳大江修習樂理同作曲。鄭為報知遇之恩，花咗3年幾，走訪吳大江嘅親友同僚，卒之寫成《吳大江傳》，超過30萬字。2006年，《吳大江傳》由香港三聯書店出版。呢本書對於瞭解吳大江本人同香港中樂早期歷史都幾有意義。

## 音樂作品

### 創作同改編
* 《椰林舞曲》
* 《緣》
* 《胡笳十八拍》
* 舞劇《東海奇緣》
* 高胡協奏曲《梁山伯與祝英台》

### 電影配樂
* 《新紅樓夢》
* 《俠女》
* 《空山靈雨》
* 《山中傳奇》
* 《緹縈》
* 《國父傳》

## 榮譽
* 第15屆金馬獎最佳劇情片音樂提名（《新紅樓夢》）
* 第16屆金馬獎最佳劇情片配樂獲獎（《山中傳奇》）

## 參考

## 出面網頁
* 
* 
* 
* 

類:指揮家
類:臺灣作曲家

類:金馬獎最佳電影音樂得主
VDL SB4000

**VDL SB4000**（原本叫**DAF SB4000**）係荷蘭VDL Bus（同埋前身DAF Bus）出嘅一款後置引擎客車底盤，2000年亮相，並取代DAF SB3000客車底盤。

SB4000係兩軸車，另外重有三軸嘅**SBR4000**同埋15米三軸嘅**SBR4015**。
紫粉

**紫粉**， 染料一種，西洋來，紫色，亦有近紅。地衣造出來。第一隻化學染料。

地衣用Ochrolechia parella或者紅粉苔（Ochrolechia tartarea），舊時由法國同瑞典取。最先由蘇格蘭造，經氨水制。

單靠紫粉自己染色，唔係咁穏定。所以拎佢來做底，加入靛藍等染料。

唐人好少入口。

## 名
紫粉，顧名思義，係紫色粉。

英文名叫**cudbear**，發明人母姓 Cuthbert 而來。


File:Ochrolechia parella.jpg|Ochrolechia parella
File:A lichen - Ochrolechia tartarea - geograph.org.uk - 995354.jpg|Ochrolechia tartarea
摩星嶺要塞

**摩星嶺要塞**，又叫**摩星嶺炮台**，係一個喺香港中西區摩星嶺山頂同山腰一帶嘅軍事要塞，曾經喺香港保衛戰期間守衛香港島西部，而家祇淨低部份遺址。

## 史
1900年，英軍建議喺摩星嶺起防衛設施。摩星嶺要塞嘅建築工程喺1909年展開，1911年大炮裝置完成，1912年全部完成，取代咗附近龍虎山嘅松林炮台。要塞係由營房、五個炮台、指揮總部同多座瞭望台同掩蔽體組成，其中大炮口徑係9.2吋。要塞配合喺西高山嘅機槍堡，把守住維多利亞港西部同硫磺海峽等航運要道。1939年，為咗加強摩星嶺嘅防衛能力，附近再起多座銀禧炮台。

1941年12月，香港保衛戰爆發，由於日軍喺香港島東北岸登岸，摩星嶺要塞就成為支援香港島東部同中部嘅主要火力。12月16號，喺山頂嘅指揮總部被炸毀，喺12月25號守軍將殘餘嘅設施炸毀之後先至放棄要塞。

## 相

File:Mount Davis Battery F1.jpg|二次大戰時F1編號嘅海岸炮
File:Mount Davis Battery F2.jpg|二次大戰時F2編號嘅海岸炮
File:Mount Davis Battery 1.jpg|用作運送大炮上下山頂嘅大斜坡
File:Mount Davis Battery 2.jpg|偽裝保護牆
File:Mount Davis Battery 3.jpg|偽裝保護牆後嘅營房
File:Mount Davis Battery 4.jpg|營房之間四通八達嘅防空通道
File:Mount Davis Battery 5.jpg|因為鬧過鬼嘅關係，其中一座營房嘅窗上有用作拜祭嘅用品


## 出面網頁
* 摩星嶺要塞 百年遺迹
赤柱郵政局

**赤柱郵政局**（英文**Stanley Post Office**），係香港而家最古老嘅仍然正常運作嘅郵局，喺赤柱黃麻角道2號，喺1937年起好。喺2009年12月18號被評為香港二級歷史建築。

## 建築
赤柱郵政局係一間單層建築，面積大約300平方呎。由於郵局起好嗰時係英國國王佐治六世嘅時期，因此郵局裏面嘅兩隻窗嘅窗花上面有白色嘅「GR」圖案。

## 修復工程
郵政署喺2007年8月中至11月期間為赤柱郵政局進行修復工程，將郵局修復到落成時嘅舊貌，例如拆咗假天花以展示原本嘅橫樑屋頂、人手操作、鑲咗英國皇室（GR字樣）徽章嘅原裝窗花、郵票售賣機、印有英國國王佐治六世標記嘅鑄鐵郵箱，服務櫃台都會回復到懷舊復古嘅設計。 


File:Stanley Post Office 1937.jpg|1937年嘅赤柱郵政局
File:Stanley Post Office.jpg|2011年嘅赤柱郵政局


## 出面網頁
* 赤柱郵政局

類:香港郵局
約翰范赫斯特

（，；）係荷蘭嘅主管、大學教授同作家、棋手、政治人，阿姆斯特丹人。佢曾經喺1940年代救過600位因避開納粹分子屠殺嗰600位細路先至出名。

范赫斯特喺2018年3月22號喺阿姆斯特丹死咗，終年107歲。最初佢嘅死訊冇被發佈，直到同年3月底荷蘭議會結束之後先至對外公佈。

## 攷
* 
* Teacher who saved hundreds of young Jews during Holocaust dies at 107 CNN (2018-03-29)

類:荷蘭作家
類:荷蘭政治人
類:人瑞
義和團揭帖

**義和團揭帖**，係清末義和團成員散布、張貼嘅啟事。

以下揭帖喺義和團運動期間廣為流傳，以民謠形式介紹義和團嘅興起因由、指導思想同鬥爭手段，「係義和團運動嘅綱領性文件，係好多義和團揭帖中最重要嘅一件。」由於係口耳相傳，揭帖出現咗多個版本，以下係張守常根據各個版本校勘整理嘅版本。

## 參考
遊客不文明行為記錄

**遊客不文明行為記錄**（俗稱**遊客黑名單**），係中華人民共和國政府針對國人出外旅行時，行為規限政策，以回應中國大陸人外遊嗰時不時作出嘅不文明行為，例如喺文物塗鴉等。

## 情況
2015年4月6號中國國家旅遊局出台《遊客不文明行為記錄管理暫行辦法》（5月14號修改為《國家旅遊局關於遊客不文明行為記錄管理暫行辦法》 ），佢規定做出唔文明行為嘅遊客​​會被記錄。

## 參考
李湛 (朝鮮)

**李湛**（，），初名**李濬**（），異稱**李湜**（），爵號**常溪君**，係大朝鮮國嘅王族成員。

## 家譜
李湛係：朝鮮國第21位王英祖李昑嘅庶二曾孫、李愃嘅庶孫、同埋李裀正統嘅仔。

## 生平
李湛喺1769年1月21號喺首爾出世，原名係李濬。佢爸爸係李裀，媽媽係宋常山。

當時李祘嘅王妃洪元嬪冇細路。所以，喺李湛細個嘅時候，李裀交咗自己個仔畀洪元嬪同埋佢阿哥洪國榮養大。

當時，有啲朝政大臣希望李湛做繼承人，但係國王李祘仍然好後生，好大機會可以有仔。之後，支持李祘嘅大臣要求對洪國榮同李湛做死刑。

喺1779年5月7號，洪元嬪突然過身，而有唔少人都指摘洪國榮或者李湛。喺2個月之後，佢阿哥洪國榮拉咗去坐監。李湛冇得做繼承人，之後亦由原本嘅“李濬”改埋名做“李湛”。

喺1780年8月15號，李湛加咗爵號做“常溪君”。

喺1786年11月20號，17歲嘅李湛離奇過身，懷疑係畀人落咗毒藥。有人話係洪國榮，有話係佢親生爸爸李裀，而其他就指摘國王李祘周圍嘅大臣。

## 死後
佢喺死咗之後，葬咗喺依家嘅首爾麻浦區。

到1801年，佢媽媽同老婆因為信咗羅馬天主教而受死刑。

到1849年，李湛終於畀第25位國王李昪做死後特赦。

## 世系圖

## 出面網頁
* 李湛 (朝鮮) 

## 攷

類:大朝鮮國政治人
類:首爾人
日躔

**日躔**（躔讀前），日行出來，喺黃道嘅位置度數，用二十八宿中嘅度數寫出來。可以定一年一歲，廿四節氣。年份相近。節氣日躔差唔多，不過，地球自轉軸有擺動週期，年年會微微移動，經百年，日躔度數要跟住修正。

類似有月離，專講月。
百福花園

**百福花園**（）係香港一個中型私人屋苑，喺北角天后廟道169號，近百福道，有12棟樓，總共有1,433個單位，1981年入伙。
抗日神劇

**抗日神劇**，最初出自中國大陸網上文化對部分中國抗日戰爭題材電視劇嘅稱呼。除戰爭劇外，大多數重會涵蓋武俠劇、愛情劇、偶像劇等類型，此流抗日劇被批判為惡搞歷史，以誇張、神奇劇情獲取仇日觀眾歡心。用抗日戰爭做主題嘅歌影視，都有嚴肅同有深度嘅，但良莠不齊嘅抗日劇氾濫，令到大把人一知道關抗日戰爭事，就慣性「反感」。

## 特徵
中國風低俗抗戰劇大行其道，被大陸網友用"四化"形容：
*戰爭遊戲化
*我軍偶像化
*友軍懦夫化
*日偽白痴化

## 背景
由於中國而家係個政治國家管理社會，相比其他類型電視劇，抗日劇同唱好共產黨一類「紅色電影」一樣係政治正確，係會更易通過中國大陸政府審查，拍攝難度低且投資少回報大外國片種要打入大陸市場亦有例可見《黑太陽731》、《巾幗梟雄之諜血長天》。反之，有好多都會成為中國政府指定禁片：斷背山、無間道風雲、活着、達賴的一生、昂山素姬、毛澤東時代的最後舞者、樹大招風、十年等。

## 攷

## 睇埋
*反日
普世價值

**普世價值**（），係講一種值，係咪人人都認為值。人嘅值之中，有道德、美感偏好、人有特徵、人所熱衷、社會秩序。有無普世價值，喺道德哲學、文化人類學，都係未證實嘅命題。雖則有啲喜好，繁花世界，人人都見喜好，如外表吸引，後生，對稱，而有啲，例如苗條，就歸入相對美感之內，要睇文化準則。唔只美感，如道德一樣有相對，相對道德者，就唔認為道德有普世價值。

聲稱一樣嘢屬普世價值，有兩種唔同途徑，一者，佢係人人都覺得值。二者，人人有條理咁諗過，都覺得值。前者乜時乜地乜處境，都見得絕多數係。後者就有人話唔係，只要諗清楚，就覺得值。如甘地話非暴力係普世，現況有好多人唔係咁諗。咁就要拗，只要人諗清楚，大家都會覺得非暴力啱。

有好多唔同嘢，都有人聲稱係普世價值，如生育、如享樂、如民主。係咪有普世價值，若果有，邊啲係，邊啲唔係，就睇心理學、政治科學、哲學。

## 哲學思考
哲學上對普世價值嘅思考主要集中喺價值論同價值觀上，但喺倫理學、美學同政治哲學都起到重要作用。

## 倫理學思考
歸結主義（英文：Consequentialism）認為只有產生具普世價值結果嘅行為至係正確行為。功利主義認為，快樂同痛苦係唯一具有普遍意義上內在價值嘅嘢。
萬頃沙

**萬頃沙**（）係中國廣東廣州一島，喺南沙區南邊，歸萬頃沙鎮管，四圍俾蕉門水道圍住。北靠橫瀝；南靠伶仃洋；西靠中山三角鎮；東靠龍穴島。

佢亦係廣州最南邊地方，其中百萬葵園、南沙濕地公園、十二涌、十四涌、十九涌、二十一涌、紅港村亦座落響呢個島入面。

## 名
個島係由東莞明倫堂喺大清開發嗰時改成噉嘅名。個名意思係「喺大海造成萬頃沙良田」噉解。

## 史
個島初期係個淺海灘涂，直到大清道光十八年（1838年），東莞明倫堂喺呢度搞圍垦而開發。後嚟一直都係農田地區，2005年因南沙區成立而成為南沙開發區地域最大嘅鎮。

## 攷
* 万顷沙 南沙區人民政府

類:廣州地理
類:南沙區
陳星

**陳星**可以係：
* 陳星 (演員)（1936－2019），香港演員
* （1965.02－），中國政治人物
* （1966.05.07－），中國歌手，外號流浪歌王
* ，臺灣補習先生補教藝名**陳星**或者**陳興**
* （1983.01.17－），中國足球員
Longwell Green Coachworks

**Longwell Green Coachworks**係英國碧仙桃Longwell Green一間執咗笠嘅車身廠。

公司創辦人William J. Bence喺1891年開辦馬車綫，往返碧仙桃同埋周邊嘅鄉村。1919年佢開始經營巴士綫，並以**W. J. Bence & Sons**做牌子開始出巴士車身。除巴士車身以外，W. J. Bence & Sons亦都有出客貨車車身。

第二次世界大戰期間，公司受英國軍方所託去出車身。1944年公司改名做Longwell Green Coachworks。戰後，Longwell Green繼續出巴士、貨車同埋客貨車車身。

Longwell Green喺1966年出咗最後一個巴士車身，之後專注出貨車同埋客貨車車身，1983年執笠。

## 其他
Longwell Green一班職員喺英格蘭贏咗1966年FIFA世界盃之後，組織咗名為Longwell Green Sports F.C.嘅足球會。足球會到今時今日都重喺度。

## 參考
*
膠劇

**膠劇**，即**[[廣東話粗口#用法|硬膠]](戇鳩)[[劇集]]**，係由香港網民發明潮語。泛指粗製濫造、劇情荒謬一類電視劇都會受網民封為「膠劇」。

## 情況
### 定義
*劇情發展荒謬
*行為反智
*時空混亂
*穿崩
### 例子
*

無綫電視因長期壟斷，或因無人同佢鬥（亞洲電視已玩完、香港電視被搞死之下）使膠劇成日出現。無綫電視劇成日有....

*結局：BBQ、出發、跳舞、跳起Yeah
*住屋：平民住大屋、頂層連天台（方便借酒消愁及BBQ）
*飲食：BBQ、打邊爐
*音樂：UUU
*電腦：硬碟上網大法、Live Chart Room
*其他情節：餅印、前世今生、平行宇宙、尋親

香港雅虎新聞話膠劇有「御用主角」。

## 出面網站

## 攷
潮流用語

**流行語**，又叫**潮流用語**（簡稱**潮語**），泛指順應時代潮流，感化意思極強，熱門嘅民眾使用語。好多潮語源自啲後生自創同使用嘅俚語或網語。唔同地區所用潮流用語都有差別。潮語係一種非官方場合使用語，當香港政府考試文件上出現過潮語，結果引起好多批評，成為一時香港社會廣泛報導話題。

## 同新詞嘅分別
「流行語」成日同「新詞」撈亂，兩者有以下分別：
#流行語隻要喺一定嘅時間內非常流行，就可以稱為流行語，可以係新產生嘅詞或語句，亦可以係原有嘅詞或語句，例如「忽悠」一詞原本係東北話，2001年之後經過趙本山嘅小品傳播，成為全中國大陸嘅流行語。「糊弄」喺台灣則是經相聲表演，喺2000年前由流行變成常用語。
#流行語固定程度較短，絕大部分都經歷由盛轉衰直至銷聲匿跡嘅過程，得好少部分能夠長期被大眾使用，進而成為慣常用語。好似1980年代尾台灣流行語「新新人類」，家陣已經極次少用，幾乎成為廢語。
#一啲台灣流行語就被大眾慣用，而漸漸固定變成常用語，比如基於中視交友節目《來電50》所延伸出嘅「*長得很抱歉*」（生得好對唔住），以及基於「長得很抱歉」仿造嘅短語，例如「長得很愛國」、「長得很安全」。

## 演化
流行語大多壽命有限，一講得多就冇新鮮感，之後可能會慢慢消失，一般潮流用語雖然使用時間比較短，但流行期間嘅使用範圍廣，引起嘅社會效應亦比較大，好多新詞都做唔到呢一點。有啲會因為流行而變成方言詞。近年嘅潮流用語好多係網上用語，佢哋花款多，傳播快，重可以做象形字。

## 教育
曾經有人用潮語為主題做教材，好似蘇真真出嘅潮語學習卡同彭志銘出嘅《香港潮語話齋》。

近年公開考試發生過幾次同潮語有關嘅爭議：
* 2006年Orz出現喺台灣大學學科能力測驗題目
* 2008年香港中學會考考試題目事件，睇「屈機」

## 睇埋
*火星文
*中國大陸網路語言一覽
*香港網絡用語一覽
*台灣網路語言一覽

## 參考

## 出面網頁
*
高登神獸卡

**高登神獸卡**(Battle of Golden Monster)，係香港高登討論區會員製作卡片遊戲作品。以《寵物小精靈》、《遊戲王》為藍本，基於網路術語同事件去創作。2011年8月，香港TOM集團旗下「CUP出版」，替糊手然塗推出神獸卡。

## 例如
*金廁仆街鳥（今次仆街了）
*真參鮫（真心膠）
*符撚鹿（符撚碌）
*麒麟怪（奇撚怪）

## 得獎紀錄
2011年，高登神獸系列係香港高登首屆「網絡紅人選舉」中獲得「最佳網絡創作獎」。

## 睇埋
*十大神獸
*二次創作

## 出面網站

## 攷
香港可以這樣玩 攻略篇

《**香港可以這樣玩 攻略篇**》（粵語可以翻譯做**香港可以噉玩 攻略篇**；）係香港無綫電視製作嘅生活資訊節目，《香港可以這樣玩》第三輯，成個節目一共13集，由陳鴻碩、李沁芯、李雯希、林希靈、宋雙佳做主持，喺無綫電視國語衛星頻道TVB8首播，同埋喺2018年3月10號開始香港時間逢禮拜六17:30-18:00喺J2播（國語原聲，無粵語配音）。

## 每集內容

## 睇埋
*《香港可以這樣玩》
*《香港可以這樣玩 鐵路篇》

## 出面網頁
*香港可以這樣玩 攻略篇 - tvb.com
山頂消防局

**山頂消防局**（英文：**Victoria Peak Fire Station**）係香港消防處轄下嘅一間消防局，喺香港島太平山奇力山歌賦山里7號，鄰近貝璐道一帶。消防局嘅前身係**山頂學校**，喺1992年被評為香港二級歷史建築，2009年12月18號確定評級。

## 史
山頂消防局前身係山頂學校（Peak School），喺1914年由工務局起，1915年9月起好啟用。起學校嘅原因，係由於香港總督卜力（任期1898年至1903年）曾建議喺香港開辦英語學校界英國同歐洲嘅細路入讀。學校首年收咗39個學生，到咗1947年就達到158個。建築物係單層建築，其間曾經進行擴建。1967年，山頂學校正式搬出，空置嘅校舍就交咗畀消防處改做山頂消防局。

## 建築
該建築特別嘅蝴蝶形不規則平面，表現咗工藝美術嘅建築風格。外牆係愛德華時期流行嘅半紅磚、半灰泥，半圓嘅窗門外面有模仿綻放陽光嘅線條，加埋牛眼窗，構成一座別樹一幟嘅建築物。

## 出面網頁
* 香港地方-歷史建築-中西區

類:扯旗山
一八九四·甲午大海戰

《**一八九四·甲午大海戰**》係由馮小寧執導，陸毅、孫海英、呂麗萍等出演嘅中國歷史戰爭片，2012年上畫。背景係大清國同大日本帝國之間嘅甲午戰爭。

## 出面網頁
* 
* 

類:2012年電影
類:戰爭片
中國威脅論

**中國威脅論**，一般認為起源於西方同日本，指中華人民共和國會對世界民主、和平乃至經濟造成威脅嘅論點。而呢個論點影響過去或而家美國制訂所謂「圍堵中國政策」，即削弱中華人民共和國嘅經濟同政治增長。

## 睇埋
*
*
*各國對中國威脅對應措施一覽

## 參考
西約華人公立醫局

**西約華人公立醫局**，又叫**西約方便所**，係香港舊時一間診所，喺香港島西營盤西邊街36A號後座，舊贊育醫院嘅附屬建築物，而家係長春社文化古蹟資源中心，亦係太平山醫學史蹟徑其中一個景點，並以**舊贊育醫院附屬建築物**嘅名義被評為香港二級歷史建築。

## 史
西約華人公立醫局喺1909年啟用，樓高兩層，地面嗰層係用嚟為人診症，上面嗰層係照顧鼠疫同其他傳染病嘅病人嘅方便醫所。1938年，醫局建築物重建成今日個樣。醫局喺1949年停辦之後，曾經改做舊贊育醫院嘅職員宿舍。而家係長春社文化古蹟資源中心。

## 建築
西約華人公立醫局係一楝外觀白色嘅雙層西式平房，門外面有一塊1909年立嘅「西約方便所記」石碑。而家建築物後面仍存在舊時方便所嘅殮房。

## 出面網頁
* 西約華人公立醫院-中西區
* 醫學史蹟徑步步故事，《明報》，2011-03-05
倫敦傳道會大樓

**倫敦傳道會大樓**（英文：London Mission Building），又叫**倫敦會樓**，係香港一座歷史建築，喺香港島半山區羅便臣道79-80號，喺2009年被評為香港二級歷史建築。

## 史
倫敦傳道會大樓由倫敦傳道會喺1893年起，用嚟做傳教士嘅辦公室同宿舍。喺1939年，該建築物改做雅麗氏那打素醫院護士宿舍。1950年，新護士宿舍起好啟用，建築物就一直空置。1973年之後，倫敦傳道會撤出香港，建築物繼續被丟空，直到2000年，喺大樓旁邊嘅那打素醫院拆咗並改建做豪宅羅便臣道80號，大樓亦包括喺地皮裏面，發展商南豐集團喺買入之後先知道呢座建築物已列作為受保護歷史古蹟，唔希望拆咗佢，最後南豐只好將物業嘅外牆保留，用咗接近3,000萬港元將呢座古蹟做內部裝修，改做該屋苑嘅私人會所，主要提供靜態活動，包括宴會廳、美容按摩室、閱讀室同桌球室等。

## 建築特色
大樓係一棟三層高新古典主義建築，並結合咗意大利式同攝政時期嘅建築特式。平面係長方形，建築物正面每層都有列柱拱廊，平頂上面裝設咗幾支煙囪，矮牆上面有齒狀嘅裝飾線條。裏面就裝設咗裝飾用嘅扶手同壁爐，原本嘅木製樓梯仍然喺度。

## 參考




## 出面網頁
* 西半山羅便臣道80號
基督科學教會香港第一分會

**基督科學教會香港第一分會**（英文：**The First Church of Christ Scientist, Hong Kong**）係香港一間歷史悠久嘅基督科學教會教堂，喺香港島中環麥當奴道31號，而家已被評為香港二級歷史建築。

## 歷史及結構
基督科學教會香港第一分會教堂喺1912年落成，由基督科學教會起，係香港同亞洲嘅第一分會。第二次世界大戰期間被徵用改做馬廐，戰後重修，並喺1956年加建咗翼樓，自此之後都未有重大改動過。建築樓高兩層，屋頂中央呈金字塔形，入口有典雅嘅石柱同門廊。

1995年「衛奕信勳爵信托」撥咗15萬元進行修葺教堂大樓成個山牆頂舖瓦屋頂，連東西兩面嘅平台屋頂範圍。1999年再撥咗53萬元修葺、修復同翻新教堂室外範圍並重新髹漆同重鋪室內所有電力元件嘅線路。

## 參考
* 《香港市區文化之旅》，蕭國健、沈思 編著，萬里書店出版，ISBN：962-14-2090-3

## 出面網頁
* 中西區文物徑
潮汕

**潮汕**，又叫**潮汕地區**，係中國廣東東部嘅沿岸地區，主要包括潮州、汕頭兩地，好多時亦會包埋揭陽。
## 睇埋
*粵東
巴塞隆拿足球會

（），中文非官方簡稱**巴塞**（），係一間世界頂級嘅西班牙足球會，同皇家馬德里、皇家愛斯賓奴係宿敵。

巴塞隆拿位處西班牙大城市巴塞隆拿，早響第二次世界大戰之前，已經同皇家馬德里有牙齒印。佢贏過27屆西班牙甲組足球聯賽冠軍。歐冠盃巴塞隆拿要等到1991年至第一次贏得，2006年、2009年、2011年同埋2015年再贏多四次。

佢嘅主場係魯營球場，可以容納多達99,354人，係全歐洲最大兼全世界第三大足球場，踢法以地面足球為主，現時被外界視為球壇中史上最強，又名地上最強球隊。

## 歷史
#### 早年時期

巴塞隆拿嘅誕生其實喺源於一位叫胡安·甘珀（Joan Gamper）嘅瑞士企業家，佢後生嗰時曾經效力瑞士球會巴素利兼擔任過球隊隊長，雖然退役後決定從商，但佢仍然冇忘記足球呢一項體育運動。有一次因為探望佢嘅親戚而去過西班牙巴塞隆拿，之後因為工作關係而決定留喺巴塞隆拿發展，嗰陣時足球喺西班牙國重未普及，作為前足球員嘅甘伯立志喺巴塞隆拿成立一支足球隊，希望能夠將足球運動推廣畀巴塞隆拿市內以至西班牙全國各地。1899年10月22號佢從雜誌中刊登一個廣告招募足球員，由於當地人對足球運動仍然係一無所知，最終喺11月29號搵到來自瑞士、英國同埋幾名加泰隆尼亞嘅熱心人士合共十一位球員加入球隊，成員包括：Gualteri Wild、Lluís d'Ossó、Bartomeu Terradas、Otto Kunzle、Otto Maier、Enric Ducal、Pere Cabot、Carles Pujol、Josep Llobet、John Parsons及William Parsons，喺嗰一日巴塞隆拿足球會就宣佈正式成立。

佢哋首先喺太陽健身房（）為球隊進行首個會議，會議包括選出球會會長同球隊名等等，會長一職決定由當地嘅加泰隆尼亞人Gualteri Wild出任，而球會就命名為巴塞隆拿足球會（Foot-Ball Club Barcelona），球會名採用英文格式而唔採用西班牙文嘅原因係參考當時幾支西班牙著名嘅球會，包括皇家馬德里同畢爾包呢兩支由英國人成立嘅足球會。球會會徽採用同巴塞隆拿市一樣嘅徽章圖案（即係左邊喺白底加上紅色十字，右邊係紅黃色直間條），以表示加泰隆尼亞嘅關係，而波衫就參考甘伯嘅前度球會巴素利嘅波衫顏色，左邊嘅深紅色而右邊嘅藍色，將藍紅色兩種顏色喺中間分開，甘伯只係將兩種顏色對調，作為巴塞隆拿嘅創會波衫。

## 球會特色

巴塞隆拿除咗擁有足球隊之外，亦都有籃球、手球、滾軸冰球同埋棒球組成隊伍參加賽事，而且多次奪得國內聯賽冠軍。另外球會喺其他球類運動仍有好多方面發展，包括女子足球、橄欖球、女子籃球、輪椅籃球。巴塞隆拿足球隊嘅青訓系統-拉馬西亞足球學校（La Masia）都係歐洲翹楚，出產眾多優秀球員。

巴塞隆拿基於球會嘅傳統，佢哋係喺歐洲大型球會當中少數禁止將贊助商嘅商標展示喺波衫心口嘅球會，球會覺得波衫上紅藍間條係加泰羅尼亞嘅象徵，因為心口廣告會破壞紅藍間條，所以多次拒絕豐厚嘅贊助費，以佢波衫所屬製造商Nike最為爭議，但2005年開始球會官方批准將一間地方電視台TV3展示喺波衫左邊衫袖上。球會喺2006至07年球季為慈善破例歷史性首次喺波衫印上聯合國兒童基金會（UNICEF）標誌，並且將球會年度收益嘅0.7%畀聯合國發展千禧年發展目標計畫。喺2007年國際足協年度頒獎禮當中，巴塞隆拿因而獲國際足協當選成為年度公平競技獎，成為首次得到嗰個獎嘅足球會。

巴塞隆拿一直打出命為Tiki-taka嘅足球風格，即喺利用一群身材矮小但擁有出色技術同控球能力嘅球員進行長時間控球同埋短傳配合。近年嚟巴塞隆拿取得嘅一系列成就被認為喺長期貫徹堅持呢種打法嘅成果。

## 球會榮譽

## 球會近年成績

:


## 現役球員名單（2024/2025）

*更新日期：2024年11月1號
*球員號碼參照 官方網站
#國籍圖標根據國際足協嘅參賽資格定義，但球員可能會持有多於一個非國際足協定義嘅國籍
#夏季轉會窗為7月1號至8月31號，冬季轉會窗為1月1號至2月2號


## 參考

## 睇埋
*巴塞隆拿籃球隊

## 出面網頁

* 巴塞隆拿官方網站 /////
灑鹽花

**灑鹽花**，又有**賣肉**，指商家（片商）用女色作賣點，以賣弄美色推銷商品，例如露底、走光，含性暗示。作品方面常指電影電視劇，但而家日本、大陸有好多後宮動畫，大陸手機遊戲（中國三國遊戲中，女角會只著內衣，露波露手臀出現顯示介面中：三國風雲、媚三国等......）都灑鹽花，卡通角色暴露，甚至由少女模特兒、AV女優作性感宣傳。

## 例子
*絕味食品宣傳海報事件。
*無線節目《Ben Sir研究院》講江欣燕化身霸氣包租婆，仲要自摸…西，不過欣欣只講自摸！反而Ben Sir就強調「自摸西」。
*劉瀾昌出書香港在一國兩制下的新聞生態，批判灑鹽花文化。
*澳門日報有針對無線電視鹽花報導

## 回應
*教育界批評為有毒青年。
*女權主義組織成日話物化女性，商品化。

## 相關
*王晶
*低俗喜劇
*星女郎

## 攷
粵東

**粵東**，又叫**粵東地區**，舊底係指廣東，宜家係指中國廣東東部同東北部嘅地區，多包括咗潮州、汕頭、揭陽、梅州、汕尾、河源呢六笪地方。

## 睇埋
*粵西
*潮汕
動感號

**動感號**（）係香港港鐵公司向中國中車訂製嘅高鐵動車組型號，將會安排喺廣深港高速鐵路行。

動感號高鐵列車會用粵語、英文同埋普通話三種語言報站。
## 睇埋
*和諧號
元蹄

**元蹄**係豬嘅大髀，亦係其中一種豬肉食材，中國菜多數會用紅燒嘅方法去整。
## 睇埋
*豬手
麵筋

**麵筋**，亦寫做**麵根**，有時又叫**齋**，係種小麥蛋白質（麩質）組成嘅食材，多數會做肉食嘅替代品。

喺香港，麵筋通常都會用甜酸醬、蠔油或者咖喱呢啲濃味嘅醬汁，整成**甜酸齋**、**蠔油齋**或者**咖喱齋**。
甜酸醬

**甜酸醬**係種常用嘅調味醬料，又甜又酸。皆因多數用糖同醋整成，又叫做**糖醋醬**。世界好多地方都有用甜酸醬，包括中國菜，當中嘅咕嚕肉更加成為咗西方人心目中嘅中菜代表菜式。
葛粉

**葛粉**，又叫**葛根粉**，係由葛嘅根提鍊出嚟嘅澱粉，多數用嚟整甜品，尤其係日式和菓子，亦可以整葛粉糖水。
青糰

**青糰**係中國江南地區喺清明嘅應節嘢食，外面用艾草同糯米整成青綠色嘅外皮，入面包住豆沙、棗茸呢類甜餡，攞去蒸熟。
## 睇埋
*艾粿（客家青糰）
茅岩莓

**茅岩莓**（；學名：**'）係[[葡萄科]][[蛇葡萄屬]]嘅草本植物，主要分佈喺[[中國]]南部。茅岩莓雖然唔係[[茶科]]，但可以用嚟沖[[茶]]，叫**茅岩莓茶'''。

類:茶嘅原料
煨番薯

**煨番薯**係用煨嘅方式去整熱嘅番薯，多數喺冬天由街邊小食檔攤賣畀人客食，食嗰陣因為會用手揸住，所以對手都會覺得暖。不過食得多煨番薯好容易放屁。

## 睇埋
*炒栗子
豆膶

**豆膶**，又叫**豆腐膶**，係整乾咗嘅豆腐，好多時都用嚟做小食或者頭盤。

豆膶原名係**豆腐乾**，簡稱**豆乾**，不過廣東人覺得「乾」唔好意頭，所以就好似「肝」咁，改咗做個「膶」字。

皆因豆膶多數都細細嚿，所以會用「豆膶咁細」形容一樣嘢好細。
鹽水鴨

**鹽水鴨**係中國江蘇南京一樣特式嘢食，傳統上要先用鹽醃，再用滷汁浸，之後烘乾外皮，最後放入鹽水煮熟，攤凍後切開就食得。

鹽水鴨同板鴨都係南京特產，主要分別係鹽水鴨整好就要食，而板鴨就可以擺好耐。

南京鹽水鴨制作歷史悠久，積累了豐富嘅制作經驗。生產嘅鹽水鴨鴨皮白肉嫩、肥而唔膩、香鮮味美，具有香、酥、嫩嘅特點。而以中秋前後，桂花盛開季節制作嘅鹽水鴨色味最佳，名為桂花鴨。
陽澄湖大閘蟹

**陽澄湖大閘蟹**係指中國江蘇陽澄湖出產嘅大閘蟹，主要喺農曆八到十月期間開賣。由於坊間好多人覺得陽澄湖出產嘅大閘蟹最靚，所以「陽澄湖大閘蟹」變相做咗大閘蟹嘅知名品牌，好多商家都話自己賣緊「陽澄湖大閘蟹」，但真正嚟自陽澄湖嘅並唔多。隨住近年其他產地嘅大閘蟹（譬如太湖）逐漸多人識，「陽澄湖大閘蟹」嘅名氣已經無舊時咁勁。
番鬼倫洲

**番鬼倫洲**（**Fan Kwai Lun Chau**），又叫**尖柱石**（**Pyramid Rock**），係香港新界甕缸群島一個島，屬西貢區範圍，喺糧船灣海火石洲北面，無人住喺上面。

番鬼倫洲本嚟叫「番鬼𡳞洲」，「番鬼𡳞」即係鬼佬副𡳞，後來啲人嫌個地名核突，就將「𡳞」雅化做近音嘅「倫」嘞。
佛堂角

**佛堂角**係香港新界清水灣半島最南面一個海角，對岸係南佛堂（東龍洲），中間嘅水道就係佛堂門。
下尾嘴

**下尾嘴**，又寫做**下尾咀**，係香港新界南丫島西南部一個海角，北面有下尾灣，東面係山地塘。
尖風山嘴

**尖風山嘴**，又叫**夏比丘**（直譯自英文**Hebe Knoll**），係香港新界西貢區一個山嘴，喺尖風山同葵坳山東北面，白沙灣西南面，海拔122米。
番茄炒蛋

**番茄炒蛋**係中國常見嘅家常菜式，基本做法係先整炒蛋，再另外將切開嘅番茄炒熟，最後將兩樣嘢落鑊一齊兜亂，落少少糖同鹽調味就可以上碟。

西紅柿炒雞蛋嘅口味屬於微酸中帶些甜意，此道菜嘅特點系酸甜恰當，汁水濃郁（各家庭口味有差異，咸口也有）。喺制作西紅柿炒雞蛋時如果中意食西紅柿湯汁多嘅可以把西紅柿切小啲，烹飪陣汁水更容易被烹飪出嚟。

## 睇埋
*蝦仁炒蛋
*番茄蛋花湯
龍力蓮

**龍力蓮**（**Linda Lung**），係香港電視處境劇《愛·回家之開心速遞》內嘅虛構角色，由林淑敏飾演。

## 角色設定
龍力蓮係「威龍百貨公司」嘅財政總監，係龍敢威（羅樂林飾）嘅大女（同時係正印所生），故此經常被稱呼做「大小姐」。為咗爭奪「接龍集團」同「威龍百貨」嘅繼承權，佢經常同同父異母嘅細佬細妹龍力士（鄭世豪飾演）、龍作蜜（何艷娟飾演），同埋賈明媛（邱芷微飾演）、熊尚善 (滕麗名飾演) 不和。

## 同宋瑞輝嘅關連
龍力蓮曾同何恭梓（章志文飾演，劇中為「金富域集團」之行政總裁）相戀，但其後分手。

其父龍敢威擔心佢會孤獨終老，而將「曹總」介紹為「男朋友」，但「曹總」喺龍力蓮心目中感覺唔好，被佢舅父吳家聰（歐瑞偉飾演）臨時安排宋瑞輝（許家傑飾演）扮演佢男友，但亦因為咁樣令龍力蓮動起愛慕之心，但宋瑞輝的兒子宋飛立（梁禹勤飾演）嘅任性就令龍力蓮感到苦惱。

後二人相戀，發展地下情。因戀情令父親不高興而被踢出家門。後來慢慢得到父親支持。最終，二人得到父親認可結成夫妻。

## 影響及回饋

由於龍力蓮一角嘅演出，令飾演此角色嘅林淑敏於2017年9月開始廣受觀眾認識，並喺《萬千星輝頒獎典禮2017》入面入選最佳女配角最後五強。

對於坊間對龍力蓮一角的回響，飾演此角色嘅林淑敏表示，其實自己早喺演出《真相》余敏莉一角時，已有飾演惡女角色嘅經驗。而起初飾演龍力蓮角色時亦都感到其實有啲壓力，首一百集亦都要學習揣摩龍力蓮嘅角色人物性格，雖然龍力蓮係惡女角色，但始終《開心速遞》係處境喜劇並且喺晚飯時段播出，故此亦都不應該俾觀眾不斷指罵角色，所以會加入喜感元素。

而對於劇中傾慕「送水輝」嘅情節，林淑敏話自己真實亦都有啲儍更更嘅，亦都係從心而發。同時慶幸自己能夠有「送水輝」呢個對手，因為飾演呢個角色嘅許家傑能夠同自己互相配合同有默契，為咗做好角色會不時私下傾計，以及多做練習嚟增進彼此了解。

對於外界嘅讚賞同對角色嘅喜愛，林淑敏對此表示感激觀眾嘅支持，特別係幕後嘅創作團隊，因為劇本寫得好立體，有好多空間俾演員發揮，而每一位演員都能演好呢個角色，只係慶幸角色落在自己身上嚟做。而對於龍力蓮一角能夠獲選為《萬千星輝頒獎典禮2017》「最佳女配角」獎項最後五強同其他電視獎項，林淑敏認為獲獎與否已經屬於其次，能夠俾觀眾輕鬆咁睇電視劇，會識得笑，就係自己做演員嘅最大滿足感。

## 參考資料

*《林淑敏 許家傑 李偉健　三人行必有我師》(香港經濟日報，2018年1月10日)
*《林淑敏爭獎靠網民集氣》(澳門日報，2018年1月16日)
*《大小姐愛送水輝　林淑敏許家傑祝願情人節快樂》(明報，2018年2月14日)
犀牛望月 (香港)

**犀牛望月**，香港一山，地處新界北區，喺龍躍頭同新圍軍營西北面，華山同馬頭嶺之間，海拔一百六十五米。

## 文
英文稱之為**High Hill**，高山之意。

起名來意唔清楚。犀牛望月或者為風水穴名，風水中有犀牛望月嘅好穴。然而亦可能只係因地形而名。
蠔殼山

**蠔殼山**係香港新界元朗區一座山，喺凹頭南面，係九逕山東北山脈嘅延伸，海拔149米。
紅石門

**紅石門**係香港新界北區一個海峽，喺船灣淡水湖東北面近乾門嘴對出，另一面係往灣洲嘅西南岸。嗰度兩岸都有好多紅色嘅石頭，所以叫紅石門。
黃竹坑新圍舊民居

**黃竹坑新圍舊民居**喺香港黃竹坑黃竹坑新圍10號，喺1890年代起村，係香港前現代式建築風格村屋嘅典範。喺1981年被評為香港二級歷史建築，2009年12月18號確定評級。

## 史
黃竹坑新圍經過百幾年嘅變遷，舊民居多數已經拆咗，剩低10號仍然維持原貌。舊民居原本係黃竹坑新圍原居民姓周嘅居所，聽講同周壽臣有親戚關係，其後喺1992年以300萬港元將業權轉畀香港政府。1996年舊民居進行大規模修葺，而家交畀康樂及文化事務署轄下嘅古物古蹟辦事處管理。

## 建築
舊民居採用硬山式瓦頂設計，用大麻石同青磚砌成，正脊上面有傳統嘅博古圖形雕塑，簷壁上面劃上山水畫，而用嚟做疏導屋頂嘅去水渠口，係用鯉魚同蟾蜍造型嘅泥塑吉祥飾物，房屋大門設有橫木栅，門外面設有小型影壁。


File:HK_OldHouse_No.10_WongChukHangSanWai_Paintings.JPG|簷壁上嘅山水畫
File:HK_OldHouse_No.10_WongChukHangSanWai_Fish.JPG|鯉魚出水口
File:HK_OldHouse_No.10_WongChukHangSanWai_Frog.JPG|蟾蜍出水口


## 開放時間
*星期六、日同公眾假期：上晝9點至下晝1點、下晝2點至5點
*星期一至五、農曆新年初一至初三：休息

## 出面網頁
* 黄竹坑新圍10號舊民居-香港仔古蹟
Didier Lockwood

**Didier Lockwood**（）係法國爵士樂小提琴演奏家，喺加萊出世。

## 職業生涯
Lockwood 自細跟阿爸同私人老師學小提琴。佢13歲加入加萊市政劇院嘅歌劇樂團（）。1973年，佢寧願參加法國前衛搖滾樂團Magma，都唔去考巴黎國立高等音樂舞蹈學院。佢開始全世界四圍去演出。

1979年至今，佢參與錄製咗超過20張唱片。佢亦有參與音樂劇、舞劇嘅製作，仲做過電影配樂。

2000年，佢同當時嘅老婆 Caroline Casadesus 喺巴黎郊區Dammarie-lès-Lys創辦音樂學校「 (CMDL)」，培養咗好多音樂人才。

## 過身
2018年2月18號，Didier Lockwood 喺巴黎心臟病發過身。2月23號喺巴黎 Saint-Roch 教堂舉殯，之後落葬巴黎 Montparnasse 公墓。

## 屋企人
Lockwood 個老豆 Yves（2013年過身）係小提琴老師，祖上喺19世紀末由英國伯明翰遷到法國加萊。Yves 有個堂兄弟  係低音提琴樂手。佢阿媽Paule（原姓David）係畫家。佢大佬 Francis 係鋼琴樂師。

佢有過一段感情，生咗兩個女。1995年，佢同法國抒情女高音  結婚。Casadesus 同年生咗Mathilde，而今大個咗係騎師。2015年8月22號，佢同法國花腔女高音  喺巴黎郊區Dammarie-lès-Lys結婚。

## 趣聞
據法國物理學家  所講，Lockwood 對科學同天體物理好有興趣，一直都有關注天文同物理學界嘅最新發展。

## 參考

## 出面網頁

* 
* 
* Centre des Musiques Didier Lockwood (CMDL)
* 
* 
* 

類:法國音樂家
類:小提琴演奏家
長洲戲院

**長洲戲院**（**Cheung Chau Cinema**）喺香港長洲新興後街120號，面積大概3萬幾平方呎。戲院服務長洲街坊超過六十年，直到1990年代初執笠，而家已經荒廢多年。喺2011年9月2號被評為香港三級歷史建築。

## 史
長洲戲院喺1931年開業，由東主姚氏經營，嗰時係黑白電影默片嘅年代。戲院播放粵語片同西片，日頭放映一場，夜晚就放映兩場。當時長洲戲院裏面設有現場解話嘅旁白員，解釋電影片段嘅內容。戲院裏面有六百幾個座位，喺全盛時期經常全院滿座，連路口同通道亦都企滿戲迷，戲院外面就有大量小販賣燒魷魚、甘蔗、話梅，相當熱鬧。長洲戲院戲飛初頭係港幣毫子，喺1990年代就20蚊一張戲飛，執笠嗰時最貴嘅戲飛係25蚊。戲院營業咗超過半個世紀之後，終於喺1990年代初執笠。2001年，電影《一碌蔗》曾經喺長洲戲院取景。

## 建築同設備
長洲戲院樓高兩層，用中式折衷建築風格，用石磚同大石砌成。建築物正面係戲院大門，入口上方有螺旋柱頭裝飾嘅簷篷，頂部刻住「長洲戲院」四個字，正門後面就係售票大堂，大堂裏面設有售票處同展示電影海報嘅位置。售票大堂後面就係放映大堂，裏面有六百幾個座位。大堂尾掛咗一塊戲院東主由外國買入、睇說明書後自己郁手安裝嘅白色銀幕。售票大堂嘅上面2樓係放映室。由於日久失修，而家屋頂中間因為風雨破壞穿咗個大窿。

## 出面網頁
* 長洲戲院戲票
* 長洲人的集體回憶-長洲戲院

類:香港執咗笠嘅公司
類:香港戲院
東風大隊

**東風大隊**，亦叫**東風村**、**東風經濟聯合社**，係廣州市海珠區1963年1月至到而家嘅一個建置，隸屬新滘公社，前身係上涌大隊同橋南大隊。即而家大塘五甲（橋南）同上涌村。

## 沿革
*1958年8月，公社化時代開始，新滘公社大塘大隊轄大塘村、新村、上涌村、龍潭村。
*1961年1月，大塘村分出大塘大隊、橋南大隊。上涌村改名上涌大隊。
*1963年1月，上涌大隊、橋南大隊組成**上橋大隊**。
*1966年11月，上橋大隊改名叫**東風大隊**。
*1984年1月，改名叫**東風鄉政府**。
*1987年4月，改名叫**東風村民委員會**。
*2002年10月，改名**東風經濟聯合社**。

## 攷
*
西區裁判法院

**西區裁判法院**又叫**西區裁判署**，喺香港西營盤薄扶林道2A（近西邊街），喺1965年起，一直用做裁判法院同拘留疑犯之用。前西區裁判法院已被古物古蹟辦事處評為香港二級歷史建築。

## 史
西區裁判法院可追溯到1950年代，香港人口急速增長，原有嘅司法機關未能追上需求，因此政府決定喺西區起一間裁判法院處理地方司法事宜。大樓由建築師行巴馬丹拿起，喺1965年起好。前西區裁判署曾經審理過多宗轟動一時嘅案件，喺2002年6月，香港歌星謝霆鋒曾經因交通意外，而需要嚟西區裁判法院出庭答辯，嗰日有百幾個中外攝影記者喺法院門外，西邊街嘅一方，一時無兩。

由於俾審計署批評法院使用率偏低，西區裁判法院喺2004年關閉並同東區裁判法院合併，而家西區裁判法院已經冇再做司法機關用途，並改做政府辦公室，例如4樓改做勞工處（西港島）就業中心，5樓係渠務署淨化海港計劃部嘅辦公室。

## 建築
6層高嘅大樓用新古典主義風格設計，外牆模仿石工設計，用大量垂直線條模仿巨柱，突出法院嘅莊嚴同權威。


File:HK WesternMagistracyBuilding.JPG|西區裁判法院薄扶林道入口
File:HK SYP Western Street sign Western Magistracy Hau Yau 2nd Hand Books.JPG|翻新中嘅西區裁判法院
File:HK Sai Ying Pun 西區裁判法院 Western Magistracy 02 name sign.jpg|thumb|200px|西區裁判法院
File:HK Sai Ying Pun 西區裁判法院 Western Magistracy interior stairs 01.jpg|thumb|200px|西區裁判法院內景


## 出面網頁
* 中原地圖上的西區裁判法院位置地圖
* 香港司法機構
* 勞工署（西港島）就業中心
大澳慈善方便院

**大澳慈善方便院**喺香港大嶼山大澳市中心地區嘅東面山邊，係一座面積唔大嘅平房，喺1934年由葉善閑女士創立，方便院分為左右兩邊，左邊一間匾額上款寫住民國甲戌年(1934)闔澳公立，中間寫住「慈善男方便院」，下款係劉旭東書，右邊一間上面寫住「慈善女方便院」。慈善方便院曾經係幫助單身長者同垂死病人安渡晚年嘅院舍。分別服務男病人同女病人，另有隔籬相連嘅院翼提供額外嘅小童病床。到後嚟一啲老弱無依者、甚至係親生父母無能力供養嘅棄嬰都放喺呢度，由得佢自生自滅。當有人喺方便院過身，村民就會將遺體放入棺材，之後就暫時放喺原處，等待安葬。部分死者隨後就會被草草下葬喺附近嘅山邊墳地。經歷時代嘅變遷，方便院已經失去作用，而家已經荒廢咗。喺2010年5月17號被評為香港三級歷史建築。

## 出面網頁
* 大澳被評級的歷史建築物
廣州市古籍書店

係中國廣東廣州一老字號兼特色書檔，1957年開辦，位置喺越秀區北京路338號。

間嘢主要好多時收集啲有歷史價值嘅古書同舊刊、中華民國時期啲歷史嘅書為主。有啲書亦俾中共中央政府機關同部份省市嘅圖書館、博物館收藏咗。

## 攷
* 古籍书店 花城网
* 广州古籍书店 太平洋亲子网

類:廣州嘅書檔
熱帶氣旋警告

**熱帶氣旋警告**係世界各地針對熱帶氣旋吹襲嘅警報，由負責天氣預報嘅機構發佈。喺香港、澳門等地又叫做**風球**。

## 亞洲
### 廣東
廣東颱風警報由廣東各地縣級以上嘅氣象部門發佈。

### 香港
熱帶氣旋警告信號由香港天文台發佈。

### 澳門
熱帶氣旋信號由澳門地球物理暨氣象局發佈。

### 台灣
中央氣象局颱風警報由交通部中央氣象局發佈。

## 參考
風球 (澳門)

**風球**，正式名稱叫**熱帶氣旋信號**，係當熱帶氣旋接近澳門嘅時候，由澳門地球物理暨氣象局懸掛嘅警告。目的係以簡單同容易理解嘅信號，提醒澳門市民同遊客熱帶氣旋可能會對當地造成影響，同埋警告澳門同附近嘅海域可能出現嘅強烈風勢。

## 信號意義
澳門風球系統如下：

## 攷
石狗神壇

**石狗神壇**喺香港大嶼山大澳吉慶後街，座立喺「創龍社」旁邊，估計已超過百年歷史，喺清朝取消遷界令之後，前人將石狗放返喺大澳供奉嘅。石狗神壇喺2013年9月10號被評為香港二級歷史建築。

石狗係古代中國南方民族傳說中嘅神犬，傳說神犬係畬族、輋族嘅祖先。佢係香港少數嘅供奉古畬族信仰神物，由此可見以前已經有畬族人喺大澳活動。而家石狗神石旁邊亦同時擺放咗代表土地嘅石頭、刻住「南無阿彌陀佛」嘅石碑、同觀音神像，根據大澳老一輩嘅村民所講，而家視石狗同土地一樣供奉住，村民裝香祈求福澤平安，趕走惡運。石狗雖然受盡風化，而家仍然能夠憑想像力估計石狗嘅頭同腳。

## 出面網頁
* 遍佈大澳的神靈
育賢書室

**育賢書室**喺香港西貢沙角尾村二巷1A號，喺1928年起好啟用，係村裏面嘅華僑夾錢起，係西式嘅設計建築物，1966年，育賢學校起好之後，書室就改做舉辦村中活動嘅場所。喺2014年12月4號確定被評為香港三級歷史建築。

## 出面網頁
* 育賢書室評三級古蹪
進港大道

**進港大道**（，廣東省公路代碼：**S358**）係中國廣東廣州南沙區一東西走向公路。西邊從南沙區嘅廣珠北綫高速公路近亭角大橋口（358省道嘅K134+500標記位）開始，一直去到東邊嘅港前大道（358省道嘅K125標記位）為止。

## 敘述
全長9.5公里，闊42米，雙向8車道。

## 經過嘅道路
條路順序從西到東排，**加粗**嘅字係主幹道：
* ****、**[[黃閣路|黃閣南路]]**
* **[[豐澤路 (廣州)|豐澤南路]]**
* **[[鳳凰大道 (廣州)|鳳凰大道]]**
* **[[濱水大道]]**
***[[海濱路 (廣州)|海濱路]]**（橋底經過，冇連埋一齊）
* **[[環市大道|環市大道中]]**
* **[[金沙路 (廣州)|金沙路]]**
* 金嶺北路
* **[[珠電路]]**
* **[[港前大道 (廣州)|港前大道北]]**
蠔涌陳氏家祠

**蠔涌陳氏家祠**又叫**同盛堂**，喺香港新界西貢蠔涌1巷25號，大概喺1850年代起好。陳麗章被視為呢條村陳氏嘅開基祖。陳氏宗親而家仍然喺農曆新年、清明節、重陽節、嫁娶同點燈儀式中，都去家祠拜祭祖先。蠔涌裏面亦住咗有張氏、溫氏、劉氏，但係陳氏家祠係村裏面僅存嘅祠堂。喺2010年8月31號被評為香港三級歷史建築。
迪禎黃公祠

**迪禎黃公祠**喺香港新界北區沙頭角山咀92號，相傳大概喺1905-1921年起，用山咀黃氏其中一房嘅開基祖黃迪禎個名命名。黃迪禎嘅後代喺1820年代，喺沙頭角建立咗東和墟。黃氏族人係1850年代中移民去巴拿馬，祠堂壁畫嘅飛船、汽球同飛機雕塑亦反映咗呢段歷史。每到農曆新年，黃氏都會齊集祠堂祭祖同設宴。隨住族人逐漸移居去英國，黃氏近年都已經暫停咗點燈儀式。迪禎黃公祠喺2011年6月24號被評為香港三級歷史建築。
陳嘉露

**陳嘉露**可以指：
*陳嘉露 (演員)（Ka-lo Chan），無綫電視前女藝員、主持人
*陳嘉露 (歌手)（Carole Chan），香港女歌手
陳香梅

**陳香梅**（；；）係美國華裔嘅政治人，美國志願援華航空隊（飛虎隊）指揮官陳納德將軍嘅遺孀、共和黨派人士，祖籍廣東南海，喺中華民國北平出世。識講粵語。

1944年，陳去咗中華民國中央社昆明分社做外語記者，成咗中央社第一位女記者，呢年仲喺嶺南大學攞埋文學士（主修中文）學位。

1947年，陳同陳納德拉埋天窗。

二戰結束後，佢同陳納德一齊喺美國定居，做咗「中國遊說團」（China Lobby）嘅領軍人物，試過極力游說華府支持蔣介石喺臺灣成立反共政府。1963年俾嗰時總統約翰甘迺迪邀請，成為第一位入白宮做嘢嘅華人。期間亦攞到國際學士院終身榮譽院士同埋做過美國國際合作委員會主席、世界和平大會榮譽主席等席位。

1992年以來，陳香梅試過連續幾年來廣州參加教師節活動同捐助慰問金，仲邀請過廣州市教師代表團到美國、加拿大等地考察。佢喺廣州等12個城市設立埋陳香梅教育基金會，有廣州教育基金會理事、廣州真光中學名譽校長等銜頭。

2018年3月30號，佢因中風出現嘅併發症，喺美國華盛頓特區過身，享壽94歲。

## 家庭
* 亞公廖鳳舒，同廖仲愷係親兄弟，做過中國駐古巴公使、中國駐日本大使；
* 老竇陳應榮，係牛津大學同哥倫比亞大學博士，返華後做過教授、英文報紙《華北郵報》編輯、外交家；
* 老母廖香詞；
* 老公陳納德，飛虎隊指揮官，畀叫做「**飛虎將軍**」；
* 女，陳美華，陳美麗（Cynthia Chennault）

## 獎
* 世界華商基金會世界傑出華人獎

## 攷
* 美國飛虎隊將軍陳納德遺孀陳香梅過世 享年94歲
* “飞虎队”将领陈纳德遗孀、反共说客陈香梅逝世 纽约时报中文网 （2018-04-04）

香梅
類:美籍華人
類:美國政治人
類:歸化美國公民
類:祖籍南海

類:世界傑出華人
陳嘉露 (歌手)

**陳嘉露**（），係香港女歌手。佢試過同張學友合作《雪狼湖》而出名。不過佢做和音歌手多，鮮有新聞報導。

## 出面網頁
* 
* 
*
林家熙

**林家熙**（，），係香港男演員，佢小學讀佛教中華康山學校，中學讀張振興伉儷書院。

出道作品有2016年電影《點五步》嘅Locker，佢而家用緊嘅英文名就係嚟自呢個角色。喺2020年尾加入當時爆紅嘅YouTube創作團隊試當真後進一步多人留意。2021年9月底，佢同試當真另一成員吳家忻（Jeannie）嘅戀情正式公開。

## 演出作品
### 電影
*2016年：《點五步》 飾 Locker
*2018年：《某日某月》 飾 家希
*2019年：《P風暴》 飾 廉政公署人員
*2019年：《犯罪現場》 飾 葉守正團隊CID
*2020年：《Baby復仇記》
*2021年：《媽媽的神奇小子》 飾 蘇健瑋
*2022年：《闔家辣》 飾 張柏軒好友
*2022年：《猛鬼3寶》飾 Edward
*2023年：《說笑之人》
*2024年：《不是你不愛你》 飾 華少
*2025年：《搗破法蘭克》 飾 Hugo
*籌備緊：《闔家打麻雀》

### 電視劇（[[ViuTV]]）
*2017年：《前度特別篇》 飾 Matthew（第1集）
*2018年：《VR驅魔人》 飾 劣榮 （第5集）
*2019年：《仇老爺爺》 飾 便利店員（第6集）
*2020年：《地產仔》 飾 鄧武傑
*2020年：《男排女將》 飾 Circle
*2022年：《IT狗》飾 黃金開
*2022年：《反起跑線聯盟》 飾 楊飛
*2022年：《I SWIM》 飾 施俊
*2023年：《冰上火花》 飾 劉育宏（肥肉）
*2024年：《反起跑線聯盟2》 飾 楊飛
*未播：《IT狗2.0》飾 黃金開

### 電視劇（[[香港電台]]）
*2017年：《獅子山下》2017（第6集—當獅子山遇上陽明山）
*2018年：《火速救兵IV》 飾 烏鴉（消防員）

### 網絡電視劇
*2018年：《蝕日風暴》 飾 阿力

### 電視節目（ViuTV）
*2022年：《金像玩家》第1集嘉賓
*2024年：《爆谷一周（第三輯）》第6集嘉賓
*2026年：《骰界》第4-6集嘉賓

### MV
*2017年：許廷鏗 - 《藍血人》（同蔣祖曼演出）
*2021年：呂爵安 - 《E先生連環不幸事件》（同譚旻萱演出）

## 出面網頁
*
*
劉翁

**劉翁**（，），原名**劉家輝**，係香港藝人同攝影師。佢而家除咗做緊香港商業電台節目主持之外，亦參與過viuTV好多節目嘅演出。以前喺沙田新田圍邨長大，讀宣道會陳元喜小學同台山商會中學。

2022年2月，劉翁同佢同事金剛叔一齊確診肺炎，係第五波疫情入面頭一批中招嘅香港藝人。

## 演出作品
### 電台節目主持（商業電台）
*《公子會》（客席主持）
*《關公災難》

### 電視劇（[[ViuTV]]）
*2018年：《VR驅魔人》 飾 Sunny

### 電視劇（[[Astro華麗台]]）
* 2018年：《陽關道》 飾 周處基

### 電視節目主持（[[ViuTV]]）
*2016年：《我說過要你快樂》
*2017年：《書到用時》
*2017年：《攝·太帥》

### 電視節目演出（[[ViuTV]]）
*2018年：《Daddy Kingdom》（第5集嘉賓）

## 執導作品
### 電視劇（[[ViuTV]]）
*2018年：《VR驅魔人》 
*2019年：《黑市》

### 電視劇（其他）
* 2018年：《陽關道》
* 2020年：《把砒霜留給自己》

## 參考

## 出面網頁
* 劉翁｜DJ主持｜商業電台881903.com
王貽興

**王貽興**（，）係香港作家，亦係電視同電台節目主持人，做過無綫電視藝員，出名演出包括《最緊要正字》同《謎》。

## 演出作品

### 電視劇（[[ViuTV]]）
*2017年：VR驅魔人 飾  皮蛋王
*2019年：黑市—失眠夢 飾 莊醫生
*2019年：黑市—奪舍 飾 輝（周先生）

### 電視劇（[[Astro華麗台]]）
* 2018年：陽關道 飾 何非

### 電台節目（[[叱咤903]]）
* 讀賣Sunday

## 出面網頁
* 王貽興｜DJ主持｜商業電台881903.com
* 

類:香港商業電台節目主持

類:香港中文大學舊生
岑珈其

**岑珈其**（；，）係香港男演員，亦係組合PlayTime其中一位成員。2021年加入YouTube頻道「試當真」做常駐幕前成員。

## 演出作品

### 電視劇（[[ViuTV]]）
*2017年：《VR驅魔人》 飾 多春魚
*2018年：《假若愛有期限》 飾 杰
*2019年：《教束》 飾 麥浩賢
*2019年：《仇老爺爺》 飾 小春
*2019年：《黑市—地縛靈》 飾 詹立邦
*2020年：《二月廿九》 飾 白世繼（巴西龜）
*2020年：《歎息橋》 飾 鍾家俊
*2020年：《地產仔》 飾 鄧文英
*2022年：《IT狗》 飾 趙家俊（Kenneth）
*2022年：《940920》 飾 白世繼（巴西龜）
*2022年：《反起跑線聯盟》 飾 Johnny
*2022年：《季前賽》 飾 Richard
*2023年：《大誠實家》 飾 茶餐廳老闆
*2023年：《殺手廢J》 飾 Kyle
*2023年：《和解在後》 飾 鍾信立
*2023年：《法與情》 飾 Benni
*2025年：《哪一天我們會紅》 飾 況哥
*未播：《IT狗2.0》 飾 趙家俊（Kenneth）

### 電視劇（[[Astro華麗台]]）
* 2018年：《陽關道》 飾 余亦琛

### 網絡劇集
*2018年：《向西聞記》 飾 古仲賢（阿Koo）
*2019年：《性敢中環》飾 林森森

### 電視節目（[[ViuTV]]）
*2020年：《膠戰》主持
*2020年：《轉機 ON AIR》第33集嘉賓
*2021年：《膠戰新春SP》主持
*2021年：《膠戰S2》主持
*2022年：《MM730 - 男女自然觀察學會》主持
*2022年：《金像玩家》第3集嘉賓
*2022年：《尾二一屆口罩小姐選舉》第一階段評判
*2022年：《深宵更》主持
*2022年：《今餐有料到》第314集嘉賓
*2022年：《膠戰SSP》 主持
*2023年：《日本，你真識食？》第1-3集嘉賓
*2023年：《膠戰S3》 主持
*2023年：《正一廣東話》第9集嘉賓
*2023年：《馬友旅遊部》 主持
*2025年：《爆谷一周（第三輯）》第18集嘉賓
*2025年：《逃出災難紀》 主持
*2025年：《Chat KP》第21-26集嘉賓
*2025年：《膠戰S4》 主持

### 電視節目（HOY TV）
*2023年：《我要做車手》參賽者

### 舞台劇
*2024年：《Di-Dar》飾 黃樂成
*2026年：《三一萬能合》飾 何志祥

### 電影
*2008年：《烈日當空》飾 陳家浩（肥毛）
*2010年：《東風破》
*2010年：《為你鍾情》飾 青年國強
*2012年：《DIVA 華麗之後》飾 陳家樂朋友
*2012年：《Capture》飾 Steven
*2013年：《李碧華鬼魅系列：奇幻夜》飾 叉燒
*2014年：《做地產》飾 李永健
*2014年：《曖昧不明關係研究學會》飾 李永健
*2016年：《風景》飾 阿彥
*2016年：《點五步》飾 陳強
*2016年：《毒誡》飾 阿洪
*2016年：《同囚》飾 趙溢星
*2017年：《29+1》飾 阿Ken
*2017年：《明月幾時有》飾 遊擊隊
*2018年：《某日某月》飾 小明
*2018年：《黃金兄弟》飾 少年火山
*2018年：《非同凡響》飾 吳珈豪
*2018年：《逆向誘拐》飾 王朝
*2018年：《翠絲》飾 少年池俊
*2018年：《逆流大叔》飾 陳自豪（Kenneth）
*2019年：《花椒之味》飾 地產經紀
*2019年：《非分熟女》飾 阿肥
*2019年：《鬼地方》飾 呀龍
*2020年：《我的筍盤男友》飾 牛榮
*2020年：《金都》飾 強仔
*2020年：《不日成婚》飾 阿健
*2020年：《阿索的故事》飾 外賣仔
*2021年：《一秒拳王》飾 軍裝警
*2021年：《糖街製片廠》飾 越凡
*2021年：《我的印度男友》（原名《我男友係好差》） 飾 Kong
*2021年：《＃PTGF出租女友》 飾 良仔
*2022年：《緣路山旮旯》飾 阿厚
*2022年：《阿媽有咗第二個》飾 家麒
*2022年：《猛鬼3寶》飾 導演
*2023年：《不日成婚2》飾 阿健
*2024年：《源生罪》飾 何珈其
*2024年：《破·地獄》飾 魏進生（只喺加長版出現）
*2025年：《搗破法蘭克》 飾 陶俊

### 音樂錄像MV
*2014年：PlayTime - 《說說》
*2014年：PlayTime - 《HSBC》
*2017年：方皓玟 -《Let's Say》
*2018年：林一峰 -《十七一生》
*2018年：林一峰 -《大城小子》
*2018年：林一峰 -《星光大道》
*2018年：Supper Moment -《大丈夫》
*2018年：許靖韻 -《被討厭的勇氣》
*2021年：馮允謙 - 《思念即地獄》
余慕蓮

**余慕蓮**（，）係香港甘草女演員，廣州出世，1969年開始有幕前演出。

## 演出作品

### 電視劇（[[ViuTV]]）
*2017年：VR驅魔人 飾  皮蛋王外婆（第1集）
*2018年：Plan B 飾 姥姥（第2集）
*2019年：詭探前傳 飾 張婆婆（第15集）
陳健朗

**陳健朗**（，），係香港男演員同導演，先後讀過英華書院同香港城市大學創意媒體學院。佢憑第一套執導電影作品《手捲煙》攞到第40屆香港電影金像獎新晉導演獎。

## 感情生活
喺2019年到2022年曾經同陳凱詠（Jace）拍過拖。

## 演出作品

### 電視劇（[[ViuTV]]）
*2017年：《VR驅魔人》 飾  少年徐天孝 （第5集）
*2019年：《理想國—沒有悲傷的世界》 飾 阿樂
*2019年：《黑市—神功戲》 飾 劉子進
*2020年：《歎息橋》 飾 青年李子勇
*2020年：《地產仔》 飾 銀仔達
*2022年：《IT狗》 飾 紅磡喪彪
*2024年：《十七年命運週期》 飾 陳迪加
*2025年：《哪一天我們會紅》友情客串（第2集）
*2025年：《存酒人》 飾 啞仔（第8集）

### 電視劇（Astro）
*2018年：《陽關道》

### 節目主持（[[ViuTV]]）
*2019年：《全日情侶診所》

### 節目演出（[[ViuTV]]）
*2020年：《寂寞是幫兇》 飾 波叔
*2022年：《金像玩家》第4集嘉賓
*2025年：《我要爆Show》第14集嘉賓

### 電影
*2023年：《1人婚禮》 飾 Dickson

### MV
*2018年：JW《揮揮手》
*2019年：陳健安《在錯誤的宇宙尋找愛》
*2020年：方皓玟《All We Have Is Now》
*2021年：Dear Jane《人類不宜飛行》
*2021年：陳凱詠《沒有無緣無故的恨》
*2023年：COLLAR《Speak Love》

## 導演作品

### 電影
*2020年：《手捲煙》

### 電視劇（[[ViuTV]]）
*2023年：《那年盛夏我們綻放如花》
日野Poncho

**日野Poncho**係日本日野賣嘅一款低地台小巴。

第一代日野Poncho喺2002年推出。佢係用第二代快意Ducato（又或者叫雪鐵龍Jumper、標緻Boxer）底盤，擁有前置引擎、前輪驅動設計，引擎係歐霸Sofim 8140.43S，波箱係五前速棍波。車身就係日本造，初時由日野車體工業造，喺佢同五十鈴巴士製造合併成J-BUS之後，車身就改由Toyota Technocraft造，2005年停產。

喺2004年嘅第38屆東京車展，日野展出咗一架以Liésse為藍本、完全由日本造嘅Poncho L低地台小巴，其後個設計進一步發展成第二代日野Poncho，2006年推出。呢代日野Poncho改用尾橫置引擎設計，引擎改為日野J05D系列，初時都係得棍波，2006年底出埋自動波版本。

2011年，Poncho改配日野J05E系列引擎，同時取代咗Liésse城市巴士。2012年日野出過Poncho電動車，用美國UQM Technologies摩打同埋日本IHI鋰離子電池。

2017年開始，日野Poncho開始出口到澳洲。同年底棍波版宣告停產。

## 參考

## 出面網頁
*日野Poncho
梁健怡

**梁健怡**（，），係香港女演員，2018年參演ViuTV電視劇《VR驅魔人》而出名。

## 簡歷
梁健怡就讀香港理工大學時裝同紡織技術系

## 演出作品
### 電視劇（[[ViuTV]]）
*2018年：VR驅魔人 飾 阿夢 （第6-7集）、精神病院女看護（第20集）
*2023年： 冰上火花 飾 Yu經理人

### 電視節目（[[ViuTV]]）
*2017年：歌度有… （第6集演出）
**<big>電影</big>**
*2022 ：正義迴廊 飾 律師助手

### MV
*2021年：泳兒 - 沉溺
*2022年：洪嘉豪 - 及時行樂
*2022年：許廷鏗 - 沒有人可以為你的幸福負責
*2022年：吳林峰 - 俄羅斯套娃
*2024年：鄧小巧 - 討好式戀愛

## 出面網頁
*
黃溢濠

**黃溢濠**（，），係香港男演員，亦係組合PlayTime其中一位成員，代表作係2008年電影《圍城》。

## 演出作品

### 電視劇（[[ViuTV]]）
*2017年：《VR驅魔人》 飾 劣驄（第5集）
*2018年：《假若愛有期限》 飾 爸爸（酒保）
*2019年：《婚內情》 飾 孫逸（後生）
*2019年：《黑市 — 嚇親萬理通》 飾 梁勁倫
*2020年：《打天下》 飾 阿細
*2020年：《歎息橋》 飾 青年黎銘南
*2022年：《IT狗》 飾 蒙玲前度（第3集）
*2022年：《940920》 飾 魚蛋
*2023年：《和解在後》飾 陸生（第1集）
*2023年：《那年盛夏我們綻放如花》 飾 阿田
*2023年：《冰上火花》 飾 黎友誠（老黎）
*2025年：《弊傢伙！我要去祓魔》 飾 何麟祥
*2025年：《哪一天我們會紅》 飾 味精

### 網絡劇
*2019年：《性敢中環》飾 鄭永鏗（後生）

### 節目主持（ViuTV）
*2019年：《富士山朝聖之旅》

### 節目演出（ViuTV）
*2020年：《寂寞是幫兇》
*2021年：《YOLO的練習曲》（飾演 Patrick）
*2021年：《嫌疑事件簿》（玩家）
*2022年：《金像玩家》（第4集嘉賓）
*2023年：《男女自然觀察學會》（第47集嘉賓）
*2023年：《準時開飯》（第167集嘉賓）
*2025年：《我想身體健康》（第76集嘉賓）

### 電影
*2008年：《圍城》 飾 何俊傑
*2013年：《奇幻夜 - 迷藏》 飾 驚青
*2014年：《曖昧不明關係研究學會》 飾 李彩華
*2017年：《毒誡》
*2018年：《翠絲》 飾 高正
*2019年：《九龍不敗》 飾 阿茂
*2021年：《假冒女團》
*2022年：《緣路山旮旯》 飾 羅子榮（Jude）
*未上畫：《鬼地方 - 學校有鬼》 飾 庭
*未上畫：《散後》

### YouTube
*2017年：《最後的絕地冇事》
南夢宮

**南夢宮**（**Namco**，NAkamura Manufacturing CO., Ltd嘅簡寫）係日本一間電子遊戲公司，喺1955年成立，總部設喺東京，喺2005年9月29號同萬代合併，成立萬代南夢宮控股，電子遊戲部門喺2006年3月31號解散同併入萬代南夢宮娛樂。喺香港嘅遊戲機中心部門係南港企業亞洲（Namco Enterprises Asia）。

## 出面網頁
*官方網頁（2006年2月）
水管孖寶兄弟

**水管孖寶兄弟**係任天堂馬利奧系列嘅一隻冒險電子遊戲，1983年出。
 
## 參考


## 出面網頁
*
*[瑪利奧維基水管孖寶兄弟](https://mario.fandom.com/wiki/Mario_Bros._(video_game))
*水管孖寶兄弟影片
*水管孖寶兄弟線上遊戲
世紀帝國系列

《**世紀帝國系列**》（）係微軟出嘅一個即時戰略電子遊戲系列，1997年出頭一代作品，2005年出第三代。
世紀帝國

《**世紀帝國**》係微軟世紀帝國系列嘅一隻戰略電子遊戲，屬第一代作品，喺Windows同Mac平台玩，1997年出。

由於《世紀帝國》風行，其後陸續推出續作同埋擴充資料片，發展成自己系列。世紀帝國系列嘅遊戲包括《世紀帝國》、《世紀帝國II：帝王世紀》、《世紀帝國III》，每作都有各自資料片，其中《世紀帝國》資料片係《世紀帝國：羅馬霸主》。

2000年11月出版世紀帝國典藏合輯，結合世紀帝國同埋資料片羅馬霸主、《世紀帝國II：帝王世紀同埋征服者入侵》兩代遊戲。

## 出面網頁

* 

類:Windows遊戲
類:Mac OS遊戲
類:世紀帝國系列
魔獸爭霸III：混亂之治

《**魔獸爭霸III：混亂之治**》，簡稱《**魔獸爭霸III**》，係暴雪娛樂魔獸爭霸系列嘅一隻戰略電子遊戲，屬第二代作品，喺Windows同Mac平台玩，2002年出，到2003年出資料片《魔獸爭霸III：寒冰霸權》。

## 分級
魔獸爭霸III：寒冰霸權

《**魔獸爭霸III：寒冰霸權**》係暴雪娛樂魔獸爭霸系列嘅一隻戰略電子遊戲，屬第二代作品《魔獸爭霸III：混亂之治》嘅資料片，喺Windows同Mac平台玩，2003年出。
## 分級
太空戰士X

《**太空戰士X**》係日本太空戰士系列嘅一隻戰略電子遊戲，屬第十代作品，喺PlayStation 2、PlayStation 3、PlayStation 4、PlayStation Vita同Windows平台玩，2001年出。

X
魔獸爭霸系列

《**魔獸爭霸系列**》，簡稱《**魔獸系列**》，係美國暴雪娛樂出嘅一個即時戰略電子遊戲系列，1994年出頭一代作品，2016年出最新作品。
魚皮花生

**魚皮花生**（）係一種口果，將花生上粉再油炸，令到花生面頭有浸皮。好多國家都有相似嘅版本。中國嘅魚皮花生據說最早係廈門嗰邊啲人，受日本人啟發整出來。
皮 (食物)

**皮**（），係食物面頭人為製造嘅表皮，將液體或者粉末加喺食材表面，令到食材個款、個口感或者陣味唔同咗。

## 實例
* 魚皮花生
* 朱古力花生
* 朱古力士多啤梨
* 麥樂雞
* 金錢雞

### 圖例

Image:Puffed_Rice_Sugar_Coated.jpg|糖漿包裹嘅米粒
Image:IQF_Frozen_Vegetable_Sauce_Coated.jpg|IQF冷凍蔬菜，上咗忌廉
Image:Sugar_Coated_Dragees.jpg|糖衣小食
世紀帝國II

《**世紀帝國II**》，全名《**世紀帝國II：帝王世紀**》，係微軟世紀帝國系列嘅一隻戰略電子遊戲，屬第二代作品，喺Windows、Mac同PlayStation 2平台玩，1999年出。
## 分級

類:Windows遊戲
類:Mac OS遊戲
類:PlayStation 2遊戲
類:世紀帝國系列
最終幻想VII

《**太空戰士VII**》係日本太空戰士系列嘅一隻戰略電子遊戲，屬第七代作品，喺PlayStation同Windows平台玩，1997年出。

## 故仔
*背景設定：故仔設喺一粒叫**蓋亞**嘅行星上，蓋亞嘅地質好特殊－蓋亞地殼內部唔係熔岩，而係一啲綠色嘅流體；呢啲流體俾人稱為「魔晄」，俾人話係「蓋亞嘅血」；蓋亞上嘅人類有近似廿世紀地球嘅科技，佢哋發現咗好多方法可以利用魔晄－魔晄會結晶成能夠令人使用魔法嘅魔晶石，而且超大型科技企業神羅公司仲創造出大型嘅魔晄反應爐，由蓋亞內部吸取魔晄用嚟做能源；
*另一方面，有好多人都認為神羅公司由地底吸魔晄會「殺死」蓋亞，於是佢哋就成立地下反抗組織，反抗神羅公司；故仔嘅主角**卡勞德**係一個受神羅公司改造過嘅超級士兵；喺故仔開始嗰陣，佢受呢啲地下反抗組織請佢做僱傭兵，幫手破壞神羅公司嘅魔晄反應爐。

## 分級
生果皮

**生果皮**係生果嘅表皮，譬如蕉皮、蘋果皮、西瓜皮。

生果皮有時簡稱做「**果皮**」，不過「果皮」喺粵語亦都指新曬無幾耐嘅陳皮。
奧坎剃刀

**奧坎剃刀**（），又叫**知性上嘅優雅**，係由奧卡姆嘅威廉（14 世紀嘅一位英倫邏輯學家）提出嘅法則。根據奧坎剃刀原則，一個人見到一個現象有幾個可能嘅解釋嗰陣，應該要揀最少假設嗰個，簡單嘅理論好過複雜嘅，因為易驗証。簡單化噉講，奧坎剃刀即係科學上嘅**少做少錯**。

## 嗌法

**奧坎剃刀**有多個嗌法。
*，直譯作**奧坎剃刀**。
*，呢個名字面解係指「知性上嘅優雅」。
*

## 背景

次次科學界發現親啲乜嘢前所未見嘅自然現象，相關學科嘅科學家就會各自噉諗柞理論出嚟去解釋佢。而當有成柞理論都係喺度嘗試緊解釋同一柞現象嗰陣時，啲科學家就焗住要揀返個最好嘅理論。於是乎科學家就諗咗一啲準則出嚟去決定一個理論「點樣先至為止好」。

例如如果有兩個科學理論，兩個理論都係嘗試緊解釋同一拃現象，而且兩個理論嘅解釋力都一樣咁勁，不過理論 A 要用 30 條數學方程式先解釋到啲現象，而理論 B 淨係需要用 3 條方程式就達到相同嘅效果（假設啲方程式複雜度相約），噉理論 B 會俾人認為係一個比較理想嘅科學理論。

## 理由

奧坎剃刀嘅存在原因有好多：一方面，因為西人自古以嚟就覺得優雅就係「用最少嘅氣力做最多嘅嘢」－呢點喺佢哋嘅藝術方面都睇得到；而另一方面，呢條準則亦都同可否證度（科學其中一樣最重要嘅嘢）有啦掕－當一個理論牽涉到好多個變數嗰陣，驗證個理論嘅時候就愈難控制嗮所有嘅變數，而呢點令到用個理論嘅科學家容易搵到啲事後孔明嘅解法嚟去為自己個理論辯護，例如想像兩個理論，兩個理論都係嘗試緊解釋同一種現象，不過
*理論 A 啲方程式得 4 個變數、
*理論 B 啲方程式有成 30 個變數咁多、
假設第啲因素不變，要控制嗮理論 B 嗰啲變數難過要控制嗮理論 A 嗰啲，所以响做實驗同觀察嗰陣，理論 B 有更加大嘅機會出現以下噉嘅情況：數據唔撐個理論啲假說，但幫個理論辯護嘅人詏，話個結果之所以會係噉只不過係因為冇控制嗮所有嘅變數－「今次嘅實驗淨係控制咗其中 20 個變數，淨低嗰 10 個變數冇量度到，所以今次實驗唔算真係測試到個理論」 ；相比之下，理論 A 得嗰 4 個變數，假設第啲因素不變，要控制嗮啲變數會相對容易－一個理論「變數多」間接令個理論更加難驗證。

## 睇埋
*KISS 原則
*複雜系統
*複雜運算
*後現代主義生成器

## 引咗

## 資源
* 奧坎剃刀：概率睇法，有種觀點係話貝葉斯統計學嗰套諗法，會支撐奧坎剃刀嘅使用。
四囝

《**四囝**》（**XXYX**）係香港電視娛樂製作嘅真人騷節目，2018年3月23號到4月13號逢禮拜五深夜（禮拜六凌晨）00:35-01:00喺ViuTV播，主持係史順宜（Bingo）、戴祖儀（Joey）、陳禮賢（禮賢同學）和梁棨寧（咸蛋）。呢個節目用班房做背景設計遊戲。

## 每集一覽

## 出面網頁
*ViuTV：四囝
金像獎新鮮人

《**金像獎新鮮人**》（**Film Awards Special**），係香港電視娛樂製作嘅電影資訊節目，屬第37屆香港電影金像獎嘅特備節目，2018年4月2號到4月9號逢禮拜一22:30-23:00喺ViuTV播，由虞逸峯主持。節目會介紹入圍第37屆香港電影金像獎嘅新晉導演同最佳新演員。

## 每集一覽

## 出面網頁
*ViuTV：金像獎新鮮人
野氂牛

**野氂牛**（學名：*Bos mutus*），又寫做**野犛牛**、**野牦牛**，係牛科牛屬其中一個品種，原產喜馬拉雅山一帶，係氂牛嘅先祖。
蚓螈類

**蚓螈類**（學名：*Gymnophiona*），又叫**蚓螈目**，係兩棲綱其中一個類，屬下現存唯一嘅類係無足目（*Apoda*），所以有時呢兩個名係同義。
普通珠雞

**普通珠雞**（學名：*Numida meleagris*），又叫**盔珠雞**，係雞形目珠雞科其中一個屬（**普通珠雞屬**或者**盔珠雞屬**，學名：*Numida*）嘅唯一品種，原產撒哈拉沙漠南面嘅非洲地區，係最常見嘅珠雞品種。
南亞河豚

**南亞河豚**（學名：*Platanista gangetica*），係鯨目其中一個品種，原產印度次大陸一帶，再細分做恆河嘅**恆河豚**（學名：*Platanista gangetica gangetica*）同埋印度河嘅**印河豚**（學名：*Platanista gangetica minor*）兩個亞種。
基因複製

**基因複製是**指用生物技術由無性生殖產生同原個體有一模一樣基因組後代過程。
高棉 (搞清楚)

**高綿**可以係：

*高棉帝國，中南半島一個古國
*高綿共和國，1970年代初柬埔寨一個政權
*赤柬，1970年代統治柬埔寨嘅一個政黨
*高棉文，柬埔寨官方語言
軋棉機

**軋棉機**（），又叫**軋花機**，係種農業嘅機械，用途係將棉花嘅纖維同棉花籽好快噉分開。軋棉機係由美國人伊萊惠特尼喺1793年發明嘅。
耕田機

**耕田機**（），又叫**犂田機**，係種農業嘅機械，用途係準備耕田嗰陣扒鬆啲泥。
灌溉花灑

**灌溉花灑**（），又叫**灌溉噴頭**或者**噴灌**，係種農業嘅機械，用途係用噴水嘅方式去均勻灌溉裝置附近嘅植物。
咖啡機

**咖啡機**（）係種煮食嘅機械，用途係沖咖啡，傳統上份係落磨碎咗嘅咖啡豆，而家亦有啲咖啡機會用將咖啡豆濃縮咗嘅「咖啡膠囊」。
咖啡膠囊

**咖啡膠囊**（）係一啲咖啡機用到嘅材料，膠囊入面係由咖啡豆濃縮出嚟嘅精華，一個膠囊份量啱啱好沖一杯咖啡。
車床

**車床**（），又寫做**車牀**，係種機械，用途係將要加工嘅嘢固定喺旋轉主軸上面加工。車床係由英國人亨利莫茲利喺18世紀尾發明嘅。
砂紙

**砂紙**（），係種紙，面頭有好多粗粒，質感「鞋什什」，可以用嚟磨滑一樣嘢嘅表面，或者磨走一樣嘢面頭嘅料（譬如舊漆油）。
鐵砧

**鐵砧**（），係種金屬加工嘅架撐，面頭有塊又平又大嘅金屬面，打鐵嗰陣用嚟放被鍛打嘅金屬。
開山刀

**開山刀**（），又叫**大砍刀**，係種大刀，通常有三十幾到四十幾厘米長，喺拉丁美洲發明，用途係喺熱帶雨林入面開山劈樹，亦可以當武器用。
許維恩

**許維恩**（）係一名臺灣女藝人，擁有荷蘭人血統。2012年6月22號，佢發行咗首張唱片EP《維恩的秘密花園》。

## 個人背景
### 感情生活
許維恩嘅前男朋友包括已故作詞人楊明學。

2013年開始同KID傳緋聞，2016年4月13號公開戀情。2017年11月同KID分手，四年情暫停，2018年2月13號被爆料。

2018年2月22號同KID同遊泰國，親密熊抱被爆料，雙方正努力復合。

2018年3月28號，新聞爆出同馬來西亞籍師弟呂銳傳出無縫接軌熱戀。因經紀公司包裝成高以翔，被稱大馬高以翔。但大部份網友指出同KID神似，亦被稱為大馬KID。

### 婚姻
2009年，許維恩同B.A.D成員田恩沛結婚，於2012年11月離婚。

## 影視作品
### 電視劇

### 電影

### 網路劇

## 音樂作品
### EP

### MV
*2003年〈旋木〉（王菲）
*2004年〈保佑我〉（張智成）
*2004年〈愛錯〉（王力宏）
*2005年〈那女孩對我說〉（黃義達）
*2005年〈火光〉（石康鈞）
*2005年〈白色花樣〉（5566）
*2005年〈問天問地問你〉（張善為）
*2006年〈蓋世英雄〉（中國版）（王力宏）
*2007年〈觸摸〉（陳偉聯）
*2008年〈寶藏〉（林曉培）
*2008年〈停損點〉（林曉培）

## 廣告代言作品
*屈臣氏（跑步篇）CF
*台灣伏特加
*公益青少棒CF
*遠東銀行CF
*上海米關婚纱CF
*維納斯（平面稿）
*TOSHIBA MP3（平面）
*潘婷洗髮精 CF
*遠雄建設CF
*統一方便麵（周杰倫）
*台新銀行JCB卡CF
*冰火伏特加CF
*Eclipse 薄荷糖 CF
*富士相機CF
*Baleno服飾（平面）
*每日C果汁
*高島足部按摩器
*金蘭醬油
*活益比菲多
*博士倫純視
*生活市集
*明洞國際Mdmmd.彩妝（代言）
*愛美時尚美睫（代言）
*手遊誅仙2（邵雨薇 許維恩雙代言）
*中華三菱汽車（陽岱鋼 許維恩雙代言）

## 雜誌
*Ray
*薇薇
*儂儂
*ELLE
*VOGUE
*美麗佳人
*柯夢波丹
*Bazaar
*GQ
*錢桓
*東京衣芙
*ORANGE
*With
*Mina
*MAN’style
*FHM

## 參考

## 出面網頁
*
*
*
*
*
*

類:混血兒
𥕦

**𥕦**（），係種農業嘅架撐，滾筒形，由動物或者拖拉機去拉，用途係平整田地。
大鐮刀

**大鐮刀**（），又叫**大鐮**、**釤刀**、**釤鐮**，係種農業嘅刀，比鐮刀大把，用途係割草或者收割穀物。

## 睇埋
*死神
鏟

**鏟**（），係種架撐，由一條長柄連住下低嘅鏟頭，用途係挖起或者剷起啲嘢，譬如挖泥、剷雪。

## 睇埋
*泥鏟
*灰鏟
笛福

**笛福**（**Daniel Defoe**，）係英倫小說作家，出名作品有《魯賓遜漂流記》。

## 出面網頁

類:小說家

類:英格蘭王國人
孔德

**孔德**，又譯**葛岳傑**（**Auguste Comte**，），係法國哲學家，創立咗人類行為學同實證主義嘅理論。
曾憲九

**曾憲九**（），湖北武昌人，係中華人民共和國外科醫生同埋大學教授。

## 攷

## 出面網頁
* 
* 
*
伊拉斯謨

**伊拉斯謨**（**Erasmus**，），係荷蘭人文主義哲學家同神學家，用純正拉丁文寫書。
法蘭茲斐迪南大公

**法蘭茲斐迪南大公**（**Archduke Franz Ferdinand**，）係奧匈帝國皇儲，法蘭茲約瑟夫一世個侄仔，1914年喺薩拉熱窩畀人刺殺，間接引發第一次世界大戰。
## 出面網頁
戴祖儀

**戴祖儀**（；；）係一個香港女歌手同演員，佢喺2018年正式加盟星夢娛樂。雖然嗰時佢唔係無綫電視合約藝員，但佢憑住星夢歌手嘅身份，令到佢成日可以喺好多無綫電視節目出鏡，去到2021年3月同無綫簽約做經理人合約藝員。

戴祖儀拍嘅第一套無綫劇集係《多功能老婆》。另外，佢都主持過唔少無綫綜藝節目。

## 簡歷
戴祖儀響香港出世，曾經係學校籃球校隊，佢先後讀過粉嶺公立學校同東華三院李嘉誠中學，大學喺英國李斯特大學讀法律系，返香港後開始表演街頭音樂，亦喺Instagram分享自彈自唱短片，吸引到香港網民留意，重搞過迷你音樂會。2017年佢去過臺北進修音樂，期間曾經喺Facebook分享自己拍嘅世界大學運動會宣傳片，亦吸引到臺灣網民留意。2018年2月，佢正式加入香港樂壇，做咗星夢娛樂旗下歌手。同年3月，ViuTV播佢加盟星夢之前拍落嘅真人騷節目《四囝》，再度引起香港網民談論。

戴祖儀擅於投資藝術品，佢而家已收咗過百件藝術品，總市值達到數百萬港元。另外，根據公司註冊處資料顯示，佢係新潮藝有限公司（The Real Project Limited）董事，主要負責策展方面嘅工作。

## 演出
### 電視劇（無綫電視）

### 電視電影（無綫電視）

### 電影

### 電視節目主持（無綫電視）

### 電視節目演出（無綫電視）

### 電視節目主持（ViuTV）

### 派台歌成績

*（*）仲響榜上
*（-）未能上榜
*（×）冇派往該台
*（**(1)**）兩週冠軍
* 包括2020年後嘅冠軍歌
* 2020年開始

## 曾獲獎項同提名

## 參考

## 出面網頁
* 
* 
* 
*
姬拉麗莉

**姬拉麗莉**（，**Keira Knightley**，）係英國女演員，出名演出包括電影《我愛碧咸》、《傲慢與偏見》同魔盜王系列電影。

## 拍過嘅戲
*1995.   INNOCENT LIES  {禁戀}
*1999.   STAR WARS: EPISODE I – THE PHANTOM MENACE  {星球大戰前傳魅影危機}
*2001.   HOLE, THE  {凶洞}
*2002.   BEND IT LIKE BECKHAM  {我愛碧咸}
*2003.   PIRATES OF THE CARIBBEAN: THE CURSE OF THE BLACK PEARL  {魔盜王決戰鬼盜船}
*2003.   LOVE ACTUALLY  {真的戀愛了}
*2004.   KING ARTHUR  {王者無敵}
*2005.   JACKET, THE  {生死時空}
*2005.   PRIDE AND PREJUDICE  {傲慢與偏見}
*2006.   PIRATES OF THE CARIBBEAN: DEAD MAN’S CHEST  {加勒比海盜決戰魔盜王}
*2007.   PIRATES OF THE CARIBBEAN: AT WORLD’S END  {加勒比海盜魔盜王終極之戰}
*2007.   ATONEMENT  {愛‧誘‧罪}
*2007.   SILK  {絹戀}
*2007.   ANNIE LEIBOVITZ – LIFE THROUGH A LENS  {Annie Leibovitz 的鏡頭人生}
*2008.   EDGE OF LOVE, THE  {美麗誘情}
*2008.   DUCHESS, THE  {叛逆激情－她與戴安娜的命運}
*2010.   NEVER LET ME GO  {愛‧別讓我走}
*2010.   LAST NIGHT  {一夜誘情}
*2010.   LONDON BOULEVARD  {末路私情}
*2011.   DANGEROUS METHOD, A  {危險療情}
*2012.   SEEKING A FRIEND FOR THE END OF THE WORLD  {末日倒數緣結時}
*2012.   ANNA KARENINA  {貴族孽緣：安娜‧卡列尼娜}
*2013.   BEGIN AGAIN  {一切從音樂再開始}
*2014.   JACK RYAN: SHADOW RECRUIT  {驚天諜變：魅影特攻}
*2014.   IMITATION GAME  {解碼遊戲}
*2015.   EVEREST  {珠峰浩劫}
*2016.   COLLATERAL BEAUTY  {最美麗的安排}
*2017.   PIRATES OF THE CARIBBEAN: DEAD MEN TELL NO TALES  {加勒比海盜：惡靈啟航}
*2018.   NUTCRACKER AND THE FOUR REALMS  {胡桃夾子}
*2018.   COLETTE  {寫我華麗緣}
*2019.   AFTERMATH  {敵人妻}
*2019.   OFFICIAL SECRETS  {官謊真相}
*2019.   BERLIN I LOVE YOU  {柏林我愛你}
*2020.   MISBEHAVIOUR  {逆權選美}

## 出面網頁
複製

**複製**係將一樣嘢通過一啲方式製作成相同嘅一份或者多份嘅行為，譬如一張紙嘅文字，可以用筆抄寫或者影印機去複製。複製咗嘅內容叫**副本**或者**複本**。